Laptop iareka salah sekre teknologi modern kamma-kammayya anne. Laptop biasana napakei tau anjamayya ri kantorok. Mingka jai tong tau akkuliah ammake laptop sollanna biasa niak tugasna ammake laptoppi nampa kullei. Modelekna anne laptopka kotaki nampa kullei nisungke nampa nitongkok pole. Punna niak la nijama atau la nipakei, nisungkei layarna, punna nibunoi, lekbakmi nipake, nitongkok mi issedek. Kinne laptop sanna’ paralluna niak ri kantorok, bajiki pole punna sekre tau sekre laptop natakgalak ka anjomi napake ngaseng taua punna eroki anjama administrasi, annulisik dokumeng siagang maraengang pole. Ukkuranna cakdi nampa tipisik njari kulle dudu ni erang-erang manna aklampa kemaeki. Nibolikji lalang tasi’ta kullemi kipake manna kemae ki.


Accarita tentang wisata, niak sekre pakdongkokang viralki kinne ri Mangkasarak, arengna iareka Kappalak Phinisi. Kammayya naisseng ngasengmi taua, kua Phinisi iareka kappalak tradisional Suku Mangkasarak battu ri abad ke-14 ji. Mingka kinne Kappalak Phinisi taniamo poeng kappalak langka sukkaraka niguppa. Kappalak Phinisi kinne nirobai anjari kappalak pesiar kullea nadongkoki taua ngaseng. Kulleki sewai akborong-borong siagang bijangta atau agang-agangta ngaseng. Bajiki pasilitasna poeng lalang, niak kamarak VIP, WCna, kelong-kelong, kanre-kanreang, kulle tongki pole Jet Ski. Kulle nisewa punna karuengmi mingka ki passang memangmi bella-bella allo ka loe tau erok sewai. Sanna’ gammarakna punna ciniki sunset battu ri tangnga tamparang rateanna Kappalak Phinisi.


Warga binaan permasyarakatan (WBP) Lembaga permasyarakatn (Lapas) Kelas IIB Brebes  biasa rutin allakukang kegiatan appilajarak ang-ngaji assiagang untuk appaka lalang ilmu agama mae ri masing-masing warga binaan. Kegiatan appilajarak ngaji anne ni lakukan secara kale-kale siagang warga binaan niaka ammiliki kamampuan lakbi lalang ammaca kurangang na bali ang-ngajarak warga binaan maraeng anjo beru appilajaraka.

Kegiatan pilajarak ngaji singkamma anne rutin ni laksanakan setiap ping-tallu lalang na siminggu mae ri warga binaan niaka beragama muslim. Siagang ni laksanakan secara akkale-kale ri masigik At-taubah, anne kegiatan ni na karannuang mae ri warga binaan. Anne kegiatan iamiantu sala sekre bentuk battu ri program pembinaan kepribadian niaka ni sareang.


Ri wattua nakke accinik golok ri stadion rSi Jalak Harupat, Bandung. Pertandingan antara Persib Vs Arema Malang. Anne pangalaman pertamaku accinik langsung ri stadion. Assiagang supporter maraeng kebetulan pendukung Persib. Ammalli tiket ri calo ri wattua punna tena kusalah Rp. 75.000/tau. Punna lantamakki ri stadion haruspki ammake cara desak-desakan siagang assisoronh. Nakke tena ku paham angngapa kamma anjo punna ammake tiket. Nakke sempat larro-larro ri wattua. Ri antara antrian anjo poeng niak copet sibuk boya mangsa. Wattua nakke biring na taba mingka limana si pencopet langsung ni taggalak urangku jari gagalak na copetka.
Antamak ri lalang stadion allaloang pakebu sannak cakdi mae ri polisi sementara tugasak sambil na cek tiket. Battuma ri tribun paling rate ancinim pertandingan beru ni pakaramulai. Seru anciniki suporter anyambila tissue gulung mae ri lapangan, niak angngerang drum, niak memimpin yel-yel siagang poeng joge sambil tena na make baju.


Rabu subangngi nakke mae ri kawasan Sudirman, lampa sikbuntuluk langsung siagang anne ananaka niaka ri kawasan scbd. Tena ku lampa wawancarai tekamma kehidupanna anne ananaka singkamma jaia tau ak parek konten ri video aa jai kucinik. Battu ka mae poto poto ii anne ananaka apa na pake, nampa ku bahas mi trend bajunna battu ri sisi sejarah. Nakke anjama ri media sejarah. Awalakku battu takbangka ka iyaa, kah dededeh jai na mentong pale tau. Suasana na beda ii poeng ni sakring, singkamma niak ri acara festival. Teai ananak rinjo ji bawang niak, jai tong battu Youtubers tena kuisseng siagang tau battu ri telepisi.


Twitter ri duga sengajai na ammarikangi aplikasi pihak tallu na, sikamma tweetbot sanggeng na Twitterrific, anjo ri hubungkan mange ri platform na Twitter. Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi  (API) na Twitter. Tapi na detail beru na na paciniki perusahaan na sengajai na batasi akses ri aplikasi pihak tallu na. Jai pengguna Twitter na sadari ka ngaseng na tau tena kulle na akses aplikasi pihak tallu na. Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na.


Puding iareka salah sekre kanre-kanreang bajik untuk kalengta ka loe serat lalang pudinga, kulle tongi nikanre punna cipuruk sikekdek jaki. Antekamma batena apparek puding? Anu gampang duduji gaes. Parallua nipasadia anjo bubuk puding siagang jeknek. Kicinik mi anne langka-langkana punna erokki apparek puding :
- Pasadiaki bubuk puding rolo’, erok-erokta apa kasiakna ka loeji anjo pariasina. Biasana anne bubuk pudinga niakmi golla lalangna njari tenaja parallu kitambai golla.
- Maka ruana, pantamakki 2 galasi jeknek ri korong.
- Pantamakki sekre bungkusuk bubuk puding lalang ri koronga, aduki sanggenna taccampuruk bajik.
- Pallui puding ammake pepek cakdi sambil niaduk tojek sanggenna andidih.
- Punna andidimi, pamantangmi rong 3 menit sanggenna tenamo na sanna’ bambangna.
- Punna kurangmi bambangna, palettekmi ri cetakanna, nampa kitambai pole buah-buahang rateanna.
- Terakhir pantamami ri kulkaska sanggenna dinging. Kullemi nikanre.
Kulle tonjaki apparek puding ammake susu, lakbi lu’muki punna ammakei susu. Singkammaji batena apparek mingka jekneka nisambei siagang susu encereka.


Jai matu-matu na taua punna anggaiki akkelong. Makase're tau akkelonga kullei napacu sistem ka'balana kalea. Ri aktivitas aerobik, akkelong kullei napajai alirang udara ri saluran nafas bo'bo anjari kullei napaca'di peluangna bakteri penyebab flua siagang ammore berkembang. Makarua, akkelong kullle tongi anjari pa'balle anti depresi alamia. Akkelong anne kullei nahasilkan endorfin, hormon napacini'ki  rasa anggaia. Proses kimiayya anne ri oto'kka anne nasaba akkelong kullei napa salewanagang taua. Makatallu, hormon maraenga nahasilkang punna akkelong anjo oksitosin. Hormon oksitosin ajo kullei napanaung stress, cemaska. siagang napanaikki rasa nyamangi anjalani kehidupan ri allo-alloa. Makappa, punna akkelongki ri paduang suara siagang karokea nabantui taua ri kehidupang sosialna. Akkelong akkalompok kullei napanai' percaya diria, kemampuan sosialisasi siagang rasa saling ampantangi


Kanreang khas daerah battu ri Surabaya anjo rujak cingur. Cingur anjo bawa na tedonga ri campuru siagang gangang kangkung,bayang,tempe,tahu na bumbu kacang. Anjo mi areng na rujak cingur. Kanreang anne sanna terkenal na ri indonesia. Apa poe tau jawa ya sanna na ngai na na kanre. Nakke le'ba ku pi bunting siagang bura'ne ku tau jawa nampa ku cobai anjo ri kana kanreang khas na rujak cingur. Nyamangi ku kanre, ku ngai ji tapi tena ku ngai dudui. Lammoro tonji poe harga na, tena ja na kajjala punna ri balla na matoangku. Anjo 7 sa'bu ji harga na na balukangi. Biasa na poe selaing niak bawa na tedonga, niak tong kikil na anjo na sareangi. Tapi nakke tena ji ku ngai dudu anjo cingur na tedonga siagang kikil na, ka bawa na tedonga tena ku ngai kanrei.


Nabi Yusuf Alaihi Salam lekba mimpi na cinik 11 (sampulo sekre) bintang siagang matahari na bulang todong assujud ri muko na. Anne tersuray kana anne ayat na na caritakan kana Nabi Yakub yakingi kana anak na ri wattu eroka mae kulle anjari tau panting siagang apunna kekuasaan. Anne harapan na poeng munculuk mi kana kulle na warisi nubuwwah (kenabian) na Nabi Yakub. Anne cari na anjari pokok paling panting kasih sayang na anjo Nabi Yakub sannak lalang na mae ri Nabi Yusuf Alaihi Salam ni banding kan anak anak na maraenga. Anne mi parek ki niak rasa cemburu battu ri sarikbattang sarikbattang na lainga.


Pamantangang wisata ri Kendal, Jawa Tangga anne tena ta'rekeng jaina. Nia' ini pamantangang wisata taccokko tenapa rikunjungi jai tau. Se'rena amnne pamantangang wisata tacokko ri Kendal kullei rikunjungi anjo Buluk Selo Arjuno siagang Bligo. Akses oloanga rinni sawala'ki ritambah sike'de promosina anjari anne pamantangangna tena rikunjungi taua. Tena na ta'bangka jai tau mae rinni, napaci'nikangna rinni tena kalah gammara' ri pamantangang wisata maraenga. Anne oloanga kullei rijangkau ammake motoro' nasaba oloangna rinni panra'ki siagang tena ta'rawat, anne alasanna jai tau menyerah mae rinni. Punna lampang  ri Semarang a'butui rua sanggenna tallu jang mae rini, tena nabella harusna, tapi oloangna panra alleang wajikki hati-hati rioloi.


Siallo sebelumna taung beru 2023, niak taliponna Aji Lebang mange ri ammakku. Nakiok ngasengki muko mange nganre allo ri restorang Fireflies Trans Studio Mall, Jl. Tanjung Bunga, Mangkasarak. Kukutaknangi apa gauk, nakuai ammakku ulang taungi Aji Lebang njari akkioki. Mukona kamma njo, niakma ri restorang Fireflieska, nampangku todo’ mange nganre kinne. Restorang ga’ga, pelayananna somberek towwa ngaseng, kasiakna kanreangna nyamangi loe poeng variasi menu na njari tena ki bosang. Mingka sallonaji battu kanreangna dende, nampa cipuruk dudu maki poeng gang. Mingka punna nisarei nilai, kusarei 9/10, kurekomendasikangi apparek pakgaukang kinne nasabak tampakna tangkasak, bau’ ki poeng towwa manna toiletna ga’gaji. Anne restoranga cocoki nipake untuk pakgompoang siagang urang kantorok, pakgaukang ulang taung, apalagi punna segang ngasengki sipammanakang.


Kamera iareka pakakkasak paling populerka kinne, kullei nipake alle poto kulle tongi nipake apparek pideo. Riolo annae kamerayya ammakei roll, sekre roll anjo 24 appaji kulle na alle poto. Anjo pole punna ni bissai potoa biasa niak tena bajik asselekna ka tala kullepi nicinik, tenapi layarna riolo. Mingka kinne sanna’ dudumi canggihna. Kulleki ciniki asselekna ri layarna, punna tala ningai kulle ki palesangi nampa nisambei poto berua issedek. Digital ngasengmi kinne napake, multipungsi mi pole, punna riolo kamerayya paruntukanna untuk appotoji, kinne jaimi, kulle tongki apparek pideo punna erokki. Nasabak loe tommi kapasitas memorina lalang njari biasa anjo pillenga niparekji ammake kamera. Mingka pila’ kakjalak tongi ballinna, pila’ cakdi biasa pila’ canggih njari pila’ kakjalak tongi.


Pingu anjo salah sekre karakter anjo sementara ngarruk ki pakrisik na sakring kah tena na sengaja na seruduk ki anjo tembok ajaib ka lekba ka ni mantrai siagang anjo paman na. “Ngapa tembok na tena na roboh om? Pingu protes ki mae ri om na. “Anne tembok ka om lekba mo mantari siagang F Aksi = -F Reaksi. Semakin keras aku nu serang anjo tembo ka , semakin pakrisik kaleng nu” anjo om na jelaskan ngi mae ri Pingu. Tena na pecaya siagang omong kosong na anjo paman na, anne wattua Pingu na bazookai anjo kaleng na mae ri anjo tembok ka.


Sea games 2021 akhirna kembali na pertandingkan cabang eSports lekbakna ammulai debutna ri taung 2019 allaloa. Battuanna, eSports anjari cabang olahraga ri Sea Games niaka na pertandingkan untuk maka pinruang lalang sajarah.
Sannak ni sayangkan, Vietnam tania negara ang-ngunggulkan lalang cabang eSports. Negara peraih medali paling loe lalang cabang olahraga anne iamiantu Filiphina.
Ri SEA Games 2019, Filiphina salaku tim tuan rumah berhasili meraih medali eSports paling loe, ri antarana iamiantu tallu bulaeng, sekre perak, siagang sekre perunggu. Nampa, Thailand poeng anjari sainganna Filiphina amminawang ri bokoangna Malaysia, Indonesia siagang Singapura. Olahraga anne na pertandingkan ammoterek sabak loena desakan battu ri komite olahraga Asean kana cabanv olahraga eSports anne cocokji untuk ni panjari pertandingan ri Sea Games.


Balla adat Gadang anjo salah se're balla adat paling mewah niak ri daerah na Indonesia. Ka punna erok ki paenteng anne blla adat Gadanga jai pi doek ri siapkang. Anne Balla adat ka punna erok tongi ri paenteng jai tong syarat na tena na sembarangang erok ri paenteng. Harus pi ri paenteng ri dallekang Utara, tena kulle punna ri bangung ri dallekang maraenga. Anjo mi sisi barat, timur na selatan na ri panjari pattokko dinding na ji anne balla adat gadanga. Ri rateang na anne balla ka niak ciri khas na. Sikammai tanduk tedong ka sanna cidu' na anjo atap na.


Lanri kammana mianjo anne alloa rannuta assileo siaagan pacce na pa’risi ta’liwa-liwa..inaimo tau ke’nang tama pa’risisi nyawana tama loko atinna tama ru’rusu tubuna punna ni se’re ana a’jarimi kukang lanri nibokoi ri tau toana, mappaidandang mami na makkana ilalang atinna karaeng taena tojemmi paeng anrong manggeku, anrong mangge sannaka kupammaling malingi, sannaka kupakalabbiri pannanjeng tallasakku, pammaggaggang sumangakku. Se’rea tau toa sikalabinenibokoi ri ana’ anak anggerang rannu, anak sannaka nikarimangngi nikatutui, ana’ sallo nipala-pala’ angngerangang muri-murian, buah hati belahan jantung. Se’rea baine ni bokoi ri bura’nenna. Bura’ne sannaka na pamaling malingi sannaka sikanakkuki, sannaka nasayang, angngarru’mi atinna, namakkanami atinna daeng palla’ tojeki nyawata, kibokoima rilino akkale-kale, taena tojeng maki paeng, a’lampamaki tammoterang, karaeng pabattuanga sallangku mae ridaengku.


Niak hotele tena bella battu ri balla ku ri Mangkasara sanna terkenal na. Ka lompoi anjo hotele na niak ri jappa na Andi Pangerang Pettarani, arenna Hotele Claro. Biasa ka niak ri anne hotele ki wattu na wisuda senior ku na nakke poe wisuda tong ri anne Hotele Claro ri taung 2020. Riolo na anne hotele ka arenna Hotele Clarion Convention and Resto nampa ri ubai anjari areng Hotele Claro ri tanggala 30 juni 2018 rioloa. Jai fasilitas na pelayanna ri hotele na. Na kana bapak Ricwan sikamma ngaseng ji isi lalang pajama na pejabat na Hotele Claro, tetapji Wilianto Tahta na Anggiat Sinaga anjari Direktur utama na na General Manager na. Sikamma ngaseng ji riolo posisi na tena niak na ri ubah, arenna ji poe ri ubah anjari hotele Claro


Battu ri propinsi Sumatera Barat, niak carita rakyat sanna legenda na ri toling na tau Indonesia ya. Ka nakke poe battu ku ji ca'di na ku isseng mentong mi anne carita na Maling Kundang, anjo anak bura'ne durhaka ka ri ammak na, na ri kutuk anjari batu. Anne maling kundang mate mi mangge na, na ammak na kale-kale pakalompoi. Le'ba na sukses na bunting siagang baine bangsawan, tena mi na akui ammak na, nampa na dorongi wattu na ammak na erok a'rakka ki. Anjo mi na pa'risi nyawa na anak na ka anjari anak durhaka mi. Ri kutuk mi anjari batu anjo maling kundang akhir na.


Wattunna iangaseng tim unggulan memastikan lolosok mae ri perempat final, tena halna siagang spanyol. La Furia Roja secara pabangka kandas siagang moterek ri kampongna. Padahal ri laga fase grup Spanyol berhasil ammeta loe 7-0. Mingka, anak asuh Enrique harus tunduk kalantuk ri dallekangna Maroko ri babak 16 lompo melalui adu pinalti. Spanyol yang menguasai golo 63 paraseng lakbi, mingka tetap tena kulle appatamak gol, jari na pare Luka Enrique jari sasaran tembak. Sangge-sanggena kasus tena ni kiok De Gea, Ramos, siagang Thiago kanne mulai anjari alasan mae ri kasalahan Enrique. Mingka Enrique pasang kale.
“Anne iamiantu tanggung jawab rassi ku, parakatte mangngaku karri lalang pertandingan anne, siagang katte tetap bangga mae ri skuad ku, kanangna Luis Enrique lekbakna pertandingan.


Siallo siminggu nakke surang buru’nengku pasti aklampa boya kaluku tunu untuk ni inung jeknekna. Naisseng ngasengmi taua kua jeknek kaluku sanna’ loe kabajikanna ri kalengta, apalagi punna bambangi alloa. Jeknek kaluku kullei natamba elektrolit siagang mineral ri kalengta, niak todo’ kandungang nutrisina kamma antioksidan kulle najaga organ lalang kalea solanna tena napanrak sel na. Niak tonji kandungang gollana mingka sikekdekji punna nibandingkangi siagang inungang soda siagang jus buah. Niak kinja pole, jeknek kaluku tinggi kandungang kaliumna daripada anjo inungang olahraga niformulasia. Nabeta tinggi pole punna angnganreki appa’ unti. Kandungang mineral maraenga niaka lalang ri jeknek kaluku iamintu kalsium, zat besi, mangan, magnesium, siagang seng.


Accinik pertandingan olahraga secara langsung sanging anjari hal manarik kulle ni lakukang assiagang keluarga. Mingka, tena na berarti hal anne poeng tanpa risiko. Pacinik-cinik niaka battu tantuna tena na sikdik, jari anne kulle appanaik risiko, singkamma tappisa siagang anak iareka terjadi karicuang.
Kamma mi anjo, panting mae ri gitte untuk sanging mengawasi anak sebelumna antama siagang salama niak ri area pertandingan. Ki pauangi anak cakdita untuk tena na bokoi kacidonganna salama pertandingan siagang palaki untuk appauang punna ia niak erok na butuhkan sesuatu, singkamma eroki mae ri toilet, eroki ammalli minuman, iareka bahkan erok amminro karna bosan. Sabak katte tena ini erok kajadian tenayya ni keroki mae ri anakta.


Niak rua jinisik Ahli Gizi Profesional, iya mintu Ahli Gizi siagang Ahli Gizi Madya. Rua rua na ri bedakan battu ri jenjang pendidikan na. Bajik Ahli Gizi atokah Ahli Gizi Madya kulle siagang ngalle jama jamang anjari tau tatalaksana / asuhan / tau gizi klinik / tau ang = ngajarak / tau sare / tau poang / konsultan gizi, siagang poeng tau abbalu baluk balukkan gizi . Niak tong poeng sekre tau jama jamang na maraeng battu anjo ngaseng. Contona iya mintu Ahli Madya Gizi anjo Ahli Madya Gizi jamangna parek parek ji pelayanan lampa ri masyarakat, nampa Ahli Gizi poeng na aturuki Gizi Masyarakat. Manna kamma anjo, rua rua na kulle ji parek praktek punna niak tau erok kutaknang Gizi.


Setiap tau ia angngaia aklampai pasti andambakan layanan pakbang-ngiang siagang kualitas paling bajik. Termasuk fasilitas kamarak na. Ri mangkasarak, niak akbilang-ngang hotel akkulle jari pilihan mae ri katte untuk akbangi, bajik wisatawan lalang Negri iareka wisatawan luar negri. Sala sekre hotel ri kota mangkasarak ansareki fasilitas kamarak mewah siagang layanan sempurna iami antu Myko Hotel dan Covention Center.
Lokasi hotelna niak ri jalan Poros Boulevard Panakukang Mangkasarak, hotel anne niak akrupa-rupa  tipe kamarak akkulle anjari pilihan mae ri para tamu, sala sekrena iami antu tipe PrimerKing Room. Konsep kamarna ni lengkapi kolam renang masing-masing lalang na kamarak, siagang na paridallekang aspek kenyamanan. Ri sampikna hotel loe berjejeran toko siagang café sanna cocok mae ri katte punna tea mi pusing punna erokki jappa-jappa.


Wattunna ammaca bo’bok Ningsih, niak nalangngerek sa’ranna manggena moterek battu akkarena bulutangkis. Basah mamo pakeanna manggena nipakamma songok. Lekbakna akjeknek manggena, assuluki cidong-cidong ri dallekang ballaka, nakiokmi Ningsih nasuroi apparek jeknek teh bambang. Njari antamakmi Ningsih ri dapuruka naparekkang teh bambang manggena siagang nasanggarang tongi pole unti tekne. Lekbakna anjo naerangmi suluk ri manggena sambil accarita sipakrua. Anne manggena memang nangai dudu teh bambanga, tena nangai kopi iyya kamma tau maraenga. Punna tena nangnginung teh tiap barikbasak siagang karueng, pasti pakrisiki ulunna nakasiak. Njari allo-allona nginung punna barikbasak na karueng. Biasa todo’ teh surang lemon nasuro parek, biasa teh surang kurma, pokokna teh.


Tali lumpa’ kulle niguppa ri gakde pakakkasak olahraga atau kulle tonji iyya ni balli online ka jai mi kinne gakde online nampa niak ngasengi apa-apayya. Puna tena ningai didu olahraga engka’ bebanga, olahraga lumpa’ tali niakji kapang ri tampak olahragayya. Anne tali lumpa’ka kulleki pakei punna pakaramula maki latihang, bajiki paruntukang oto’ bangkeng, siagang limangta todo’. Lumpa’ terasak kullei na panai’ doke’ka punna nigaukangi tarrusuk anne lumpaka mamna sekre menit ji. Punna nikasiak carakdek maki, lincah maki anne lumpaM talia, kulleki akboya pariasi lumpa’ mami, kamma pattu ri dallekang mange ri bokoangna kalengta. Allo-alloki bajik olahraga kamma anne manna mamo lima ji sanggenna sampulo lima menit. Langsungi bajik pasti nikasiak. Bajikna pole anne pakakkasaka anu tenaja na lompo siagang battalak njari kulleki erang-erangi manna la kemaeki.


Ciko surang agangna niak tugas sikolana apparek carita tentang ballak adak niaka ri Indonesia. Njari sipakruami anne siagang Nino akboya ri interneka. Sitojengna anung loe pale balla adak niaka ri Indonesia. Sekre carita nalle iareka balla adakna Aceh. Tau Aceh bajik dudu citarasa senina. Salah sekrena intu kulle nicinik battu ri ballak khas Krong Bade. Ballak rate niaka sekre tuka’na ri dallekang anne sanna’ gammarakna paduang warnana. Ballak Krong Bade biasa nikua tongi rumoh Aceh. Anne ballak adaka salah sekre budayana Indonesia lakbiringmi punah. Anne ballak adaka niak tuka’na ri dallekang ballaka, tinggina niak kapang sikura meterek battu ri buttayya. Anak tuka’na ballak adak Krong Bade biasana ganjiliki, tena na ganna’. Niparek battu ri kayu, loe ukiranna ri rinringa.


Kegiatan ekstrakurikuler bola basket iamiantu sala sekre kegiatan ri pantarangang jam palajarang sikolah siagang sebagai wahana untuk menampung, menyalurkan siagang membina minat siagang bakat, serta kegemaran peserta didik lalang amminawang kegiatan ekstrakurikuler. Kamma anne kulle ni gappa anjari sala sekre motivasi peserta didik lalang amminawang setiap kegiatan ekstrakurikuler. Kegiatan ekstrakurikuler bola basket ri Irfani QBS ni laksanakan pissikali lalang sekre minggu, iamiantu ri allo Sabtu.
Bola basket iamiantu cabang olahraga beregu tamae bola basket na karenai mae ri rua regu terdiri atas lima pamain untuk masing-masing regu siagang tujuanna untuk mencetak angka singloe-loena. Singkamma ni jelaskan lalang aturang karenang, bola basket ni karenai oleh rua regu massing-massing regu lima pakarena.


Hp anjo alat komunikasi elektronik rua arah kulle ri erang kamae-mae na niak kulle na na kirimkan pa'pasang lalang bentu' sa'ra. Anjo ka hp a kulle mi ri pake ri jai fungsi. Nampa harga na tena na lammoro, kajjala ki. Tau kalumannyang ji kulle ammali Hp riolo. Anne kamma-kamma ya, tena mi Hp sikamma batu battala na. Hp a tipisi mi tanja na, gampangi ri ti'gala. Kulle maki sannangi jai fitur ka ri jaman anne a, jai tommi media sosial sikamma facebook,instagram,tiktok,twitter na jai lainna poe kulle ri pake accini status na taua kulle tomma ki a'pare status jg na angngirim foto.


Loe tau kungi punna eroki sehak alami iareka kamma sehakna tau rioloa, iami injo anganreki unti. Inne unti buah kaminang gampanga nipaknia. Punna mantangki ri kota, loe tu balu unti, na lommoro tompa pole ballinna. Apa pi pole punna ri desa iyya ki, na nia butta kosongta kamma tallu meterek kullemaki lamung unti. Inne untia, gampang tongi pole nikanre. Munna malliki unti ri akrunganga, kamma rappo-rappo maraenga, langsungji kibikbi bakbikna na ki kanremo. Kulle tongi, punna kamma tu rioloa, niparerei naik ri korongan kamma lima manik. Inne passipa tongi untia, maraeng na palesang bakterina, nia to isse kasiak berua anganre unti.


Ki isseng mi anne Carlos Kaiser antu niak slogan na “Nakke erok anjari pesepakbola mingka tena ku erok akkarena sepak bola”. Silalang nakarir na (1979 sanggeng na 1992) iyaa anjari pemain sepak bola seniuo, Kaiser tena na lekba akkarena. Manna si kali ja. Iyaa na ngai antu ketenaran na anjari tau pemain sepak bola, mingka tena siagang akkarena sepak bola. Taktik na iya na parek antu mi pura purai ammicara malo talipong na pake bahasa inggris. Iyaa ammicara singkamma iyaa na tolaki tawaran battu ri klub klub inggris, jari anjo klub na kamma kamma anne teai na lappasak anjo Carlos Kaiser.


Siagang teknologi kamma kamma anne, singkamma bukaan depan labbi unggul battu ri segi kebersihan, konsumsi jeknek labbi sikedde, pakean nga tena na sililik lilik punna lekba mo ni pasuluk, pakeanga labbi rakko ii. Kah Pemakaian jekne na sikedde ji, waktu na ni butuhkanga barak kulle ni liseri jekek todong tena na sisallo mesin bukaan rate. Jari na wattu totalak ni bissai anjo labbi lintak ki dari pada mesin bukaan rate. Mae ri anjo pemakian listrik na, daya (wattage) antu tertera ri mesin bukaan muko aa memang labbi tinggi, mingka anjo tertera yaa antu mi daya maksimum punna ni pake pemanas jekne.


Tena ja na perlu ki begadang inung kopi na kanre kacang manna lan'nyak ki ta'dodo ka punna accini Piala Linoa ri Brazil. Tena niak jai kuis ato iklan punna accini ki Piala Linoa ri Brazil. Anjomi Tena niak ri Brazil kuis ri a'tanding bola na erok ri tebak na biasa na baine erangi acara na siagang na pake baju tim bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo.


Buru’nengku punna lappasaki pike’ ri kantorokna, mukona kamma anjo nakiokmi agangna mange ammekang. Biasa lekbakna sambayang subuh mangemi akboya dowang cakdi eroka napanjari umpang. Nampa mangemi siagang urangna akdongko motorok mange ri binanga ataukah ri biringna tamparang. Biasa konjo assibuntuluk ngasengmi tau anngaia mekang. Nakke iyya kupabe’bengangji nasabak punna ia mange mekang nakke niak todo’ wattungku ammaca bo’bo. Paling sallo anjo ammekang 3 sanggenna 4 jang. Punna antamakmi wattu sambayang, pasti moterekji. Anjoji kamaseanga punna leklengi bukkulengna kamase napakua allo. Mingka punna ho’bi buru’nengta ammekang, tea maki pisangkai. Ka ho’bi bajikji joka, akboya dalle untuk nakanre bainengna, pala' doa mamiki tarrusuk sollanna salamaki sanggenna moterek.


Jai tau berhaselek boya doek sanggeng na ak juta juta malo bisnisik pemrograman siagang pengembangan web. Anne bisnisik ka sanna kulle na ni parek autopilot, mingka tena na jai tau nisseng siagang pengalaman anjari pengembang web atokah programmer. Nasabak sikedde ji tau angngissengi anne , antumi jai peluang ta kulle ni jalani anne jamang jamanga. Anjo mi paralli ki pakarammula appilajarak anjari pengembang web siagang programmer bajika na kulle ki bersaing siagang tau lainga poeng. Silalang na nipake na anne internet ka kah, bisnisik affliate marketing anjari makin lompo. Nasabak jai tong bisnisik online beru battu, bisnisik affiliate kulle anjari bisnisik ni jama lalang wattu sallo.


Lekba na ni isseng apa arti na skipping, kamma kamma anne antu mi saat yang tepat katte ni isseng tekamma sejarah singkat na skipping atokah lompat tali. Lompat tali atokah skipping sanggeng na kamma kamma anne tena pa na jelasak kana battu kamae asalak mula na. Mingka, jai tau na yakini kana anne karena siagang olahraga skipping nga populer ki ri taung 70-an sanggeng na 80 an. Anne lompat talia ni duga battu ri Eropa nampa ri bawa mae ri Nusantara ri zaman kolonial. Anjo masa yaa, anak anak Belanda ri masa penjajahan na karenai anne karenang karenanga. Ri Belanda, karenang karenang lompat tali ni parek ri tallu tau.


Singloe 11 Negara ri Asia Tenggara erok na pakrakbukang medali ri ajang  Sea Games 2021 niaka berlangsung ri Hanoi, Vietnam ri 12-13 Mei 2022. Niak 40 cabang anne iamiantu edisi ke 31 semenjak ri pakaramulanna ni gelar ri taung 1959 ri Bangkok, Thailand. Pesta olahraga paling lompo ri Asia Tenggara anjo selalu angguppa antusiasme tinggi ri Masyarakat Asia Tenggara.
Semenjak taung 1959, Sea Games sanging ni laksanakan setiap rua taung sikali. Pakaramulanna ni mulai ri taung anjo tantuna anne ajang olahrasa selalu ni laksanakan ri taung ganjili.
Mingka, Sea Games ri kamma anne na catatkan sajarah beru untuk pertama kalingna, iamiantu ni laksanakan ri taung gannak. Alasanna iamiantu karna pandemi Covid-19 jari anne Sea Games 2021 taklassana ri taung 2022.


Singkammaji rioloa, anne kamerayya tenaja na ta’roba antekamma batena nipake, kamerana ji biasa pila’ canggih njari pila’ loe tombolokna. Paruntukanna singkammaji todo’ rioloa mingka pila’ bajiki kinne iyya. Misalna kullei anjari pakakkasak komunikasi, kamma nakuayya tau riolo, gambarak singkammai sisakbu kata. Anne gambaraka battu ri kamerayya kullei konunikasi manna tala accarita atau akkana. Nicinik ji bawang potoa, kulle maki issengi apa anne massu’na, apa napauang battu lalangna annae gambaraka. Kamera kulle tongi anjari pappilajarrang, apalagi kamma-kammayya anne, jai tau apparek konten ammake kamera, kulle tongi akboya doek taua punna niak kamerana, jai mentongi anne kabajikanna kinne punna niak kamerana taua. Assalak erok jaki anjama, jaiji apalagu punna niakji kamerata.


Doni siagang urangna ngaseng akkarena sanggenna allo, lakbiringmi sambayang juma’ taua. Ammakna Doni battui naboya anakna ri kokoa, nampa nasuroi Doni mange jeknek nampa aklampa ri masigika. Larroi Doni, appalaki wattu sikekdek nasabak erok kinjai akkarena. Ballisiki ammakna sanggenna moterek ri ballakna. Tena na sallo, niak kale-kalei Doni ri balakna mange akjekne, ammakeang, ammake parpung, lipa’, nampa mangemi assambayang juma’ siagang manggena. Punna liburki kamma anne, Doni sanna’ nangaina mange akkarena siagang urangna, bajikna punna niak nipauangi nalangngerek tonji iyya, punna larroi tassinampe ji, tenaja na sallo. Bajikji kamase anak-anaka ka tenaja lekbak ngewa todo' ri tau toanna siagang maraenganga pole towwah.


Sate Tanjung, Sate Tanjung anne biasa na ni nikmati punna bambang inji siagang ni pasi kanre ii siagang lontong atokah kanre. Ka rua rua na singkamma kamma ji na sare ka nyamangan tersendiri lalang na ni kanre sate Ikan Cakalang Lombok anne. Rasa na gurih na ni gappa battu ri santa siagang campuran na rempah rempah khas Lombok. Antu paling khas memang sate Tanjung niaka ri pasarak Tanjung. Kanre kanre anne cocok ri katte antu ni coba kah sessai punna erok ni boya ri ibu kota, jarang balukkangi. Kulle tena na isseng taua rinjo parek parek ki atokah memang tena niak bahan baku na rinjo.


Pala'busi wattu rayakan imlekka ri luar balla'ka nyamangi punna hotele'ka ampikki ri pecinan nasaba' rinjo biasana pammatangang perayaan tahung beru imlekka, nia' rekomendasi hotel ri ampikki Pecinan. Makase're Holidayy Inn & Suites Hotel Jakarta anne nia' ki ri ampikna Chinatown Glodok siagang Kawasan Kota Tua anne napamudahi taua mae ri acara perayaan tena na bella ri lokasia. Makarua, Melia Purosani, Yogyakarta anne hotele ri ampikna pecinan Ketandan Kulom, Chinatown ri Kota Yogyakarta. Passangalinna lokasi anne strategiski, anne hotele'ka natawarkan tongi desain Jawa Modern rilengkapi fasilitas ramah ri pammanakanga. Makatallu Metro Park View hotel ri Semarang anne bangunna khas klasik ri Eropa, anne hotelka ampikki ri pecinan Semarang. Anne hoteleka tong nia' fasilitas shuttlle siagang rental sepeda.


Ri kantoro' annyamngi anjama ka jai agang ri jai devisi. Agang jamayya ri rampi' ato dallekang na ruanganga kullei na pare' tena anjari kale-kale ki anjama. Anjomi kulle na pare' rampi' ki siagang agang-agang jamanga ri kantoro' ka. Teai ji anjo poe, niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target ri kantoro' ka. Tena pa poe punna niak wattu nganre ta siagang ngaseng ri jam istrhat ka punna anjama ki ri kantoro', kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama.


Reza siagang tallu agangna bari’basak kijai appalak kana, nakua la mangei ri balang Kaco, Jambi. Takbangkai ammakna ka tena tong appau-pau battu risubangngi, erokpi aklampa nampa nakanai. Njari nipa’bokongkangi kanre-kanreang kamma berasa’, indomi, siagang apakah intu mange kulllea nakanre siagang agangna. Tena na sallo, aklampami mange ri balang Kaco, tampakna niaki ri bangkeng bulu’ Batuah, Kabupaten Kerinci. Battuna ri balanga ii Reza, tena nakulle natongkok bawana saking gammarakna anne tampak wisatayya. Anne balanga niak jeknekna warna gau’ sanna’ cin’nongna kamma kaca. Tampak wisatayya anne tenapa na loe dudu tau ngissengi, njari kantalak kinjai suasana alangna, cocoki nipake appoto-poto. Mingka biasa lannya-lannyaki jaringang HPya njari sukkaraki attalipong taua.


Rambu Solo anjo upacara adat kamateang ri Toraja, anjo ma'su'na anjari bentuk ri hormati na tau bijang le'ba ka mate. Rambu Solo poe niak tujuan na anjo ri antara' ki taua le'ba ka mate ke alam roh na. Tau ri Toraja na kanai tau le'ba ka mate kulle mi na cukupi kebutuhanna punna le'ba mi ri parekang upacara na Rambu Solo. Punna tena pi, anjo tau matea ri anggapki ri kanai garring ji, anjomi ri saraeng inji kanre, minuman, na ri patinroi ri kasuru' ka. Punna le'ba mi ri parekang upacara Rambu Solo, tau matea ri Toraja tena ri kuburu' ki ri butta, ri kuburu' ki ri Bulu' batua na le'ba ka ri parekkang lobang na kulle antama anjo peti mate na tau matea.


Contoh paling gampanga antu mi undang undang tentang penistaan. Sebenar na anjo undang undang penistaan nga antumi undang undang ni ciptakan barak kulle na lindungi ideologi antu tena na kulle na lindungi kaleng kaleng na battu ri ancaman akuntabilitas klaim. Niak na anne undang undang penistaan, agama kulle na lanjutkan proses indoktrinasi mae ri kekerasan antu ni lindungi yaa ri undang undang. Ibarat na riolo wattu na katte ni poang ngi kulle ni pertahankan akuntabilitas na sekre agama siagang kritis ta ni cap manusia murtad nampa kulle ni hukum mate menurut na aturan agama ya. Mingka kah anjo karena hakim kaleng kaleng ta tena na kulle ni politisir ammake undang undang penistaan.


Lading salah sekre pakakkasak dapuruk paling pokoka. Parallu mentongi niak rua sanggenna tallu lading ri dapuruk, lading taranga, tania lading pokkolo’. Ngura nikua parallu rua atau tallu, nasabak, loe todo’ jenisna anjo eroka nipolong. Parallu niak lading daging, anne wajibki sanna’ tarangna, na ga’ga todo irisan dagingna. Parallui niak lading buah-buahang, anne ladinga passangmi lading tena lompo dudua, mingka parallu tarang todo’. Niak pole lading ukkurang biasayya kullea nipake punna erokki appallu-pallu ammake lasuna, njari kulle nipake irisiki lasuna ejayya, lasuna kebo’, lada siagang bahang pappalluang maraenga. Punna kulle parallu todoki niak lading kanrejawata, punna niak kanrejawa boluta, kulle nipake untuk nipolong-polongi anjo kanrejawayya. Perhatikang tongi tarangna iya ngaseng ladingta, nasabak punna pokkoloki ngaseng biasa napanaik cerakji pole taua.


Tea maki sallo punna arengna ji tokoh agamayya ki suro Fatma sa’buki sekre-sekre. Battu ri cakdi didu kijai nangai appilajarak agama, jai naisseng nasabak manggena sanging ajaraki. Wattunna antamak ri SD, niantaraki surang manggena, ri aganga sanging arengna ngaseng tokoh agamayya nasa’buk sambil nakelongngang. Iamintu nakuai gurunna kulle lumpa’ kelasak jeka Fatma, nasabak liba dudui carakdek. Jai gurunna ngai’i ka bajiki pole bedek, nangai na tulung urangna ri kelasaka. Mingka nakanassui ammakna punna appaui kamma anjo nasabak ngali’-ngaliki bedek. Tena na nyamang pakkasiakna mange ri urangna maraenga. Annemi anak-anaka salla’ kulle apelek Al-Qur’an nampa mange nawakiki Indonesia ri iya ngaseng pertandinganga tentang tokoh agamayya.


Bola ri Indonesia anjo a'raga paling lompo ka jai tau ngai. Jai poe klub lompo sikamma PSM, Persija, Persebaya na jai poe klub lainna. Punna bola gatta salloi ri karenai ka ka'bala ki bahan na. A' raga bola anjo sal.ah se're a'raga jai ri karenai na ri ngai ri Indonesia. A’raga bola ri karenai 1 tim anjo niak 12 tau, se're na na jagai gawanga. Ri karenai ri wattu longgar, ri karenai poe ri ngaseng na tau baji' tau toa, tau muda na ana'-ana'. Bura'ne ku anjo salah se're pakarena bola, biasa na akkarenai bola ri lapangan futsal na sewaya kantoro' na. Anjari akkarenai bola siagang jai agang jamang na.


Tafsir ni pake semata mata antu opini ya langganan na, tau taua kulle menyimpang battu ri ahlul bid’ah siagang munafiqin. Syaikh Manna Al Qathan na jelaskangi, kana mayoritas tua ammake yaa anne cara yaa antu mi ahlul bid’ah na yakini yaa keyakina keyakinan batil. Iyaa ngaseng apparek lancang mae battu ri Korang lampai na artikan erok erokna iyaa pikiran na, nampa iyaa lalang anne hal ka tena na punnai teladan battu ri para sahabat Nabi antu todong tabi’in. Bajik lalang pendapat pendapat na anjo ngaseng atokah lalang tafsir tafsir na iyaa. Iyaa ngaseng lekba mi na tulisik beberapa tafsir antu ni bangun ri rate na pikiran antu singkama yaa, singkamma tafsir Abdurrahman bin Kaisan Al Asham, Tafsir Al Jubba’i , Tafsir Abdul Jabbar, Tafsir Ar Rummani, Tafsir Zamakhsyari, siagang antu ngaseng kulle yaa.


Punna ni kanre mata mata, jai kanre kanreang tamparang risiko na kulle na parek infeksi cacing pita. Parasit anjo kulle na parek gangguang pencernaan siagang na halangi penyerapanna nutrisia antu ni parallu tau tianag siagang ananak lalang battang na. Nganre seafood mata mata tong kulle na anjari racung kanre kanreang nasabak biasanna tau tiananga labbi gampang nataba racung kanre lalanganna tiananga. Karacungan seafood matayya antu sabanarna tenaja na bala dudu ri ananak caddi lalang battang, mingka anne kulle tong na parek tau tiananga anjari tena nafsu kanre na siagang kodi pakkasiak na. Antu sabak na, pallu pallu seafood ka ri tau tianang harusuk ni pallu sanggeng na tojeng tojeng tappallu mi barak kulle na buno bakteri siagang virus lalang na, na kulle anjari labbi aman ni kanre.


“Salain frekuensi siagang durasi, katte parallu amppikkiri wattu olahraga niaka kabajikanna supaya kulle kalengta tetap cenggerek”. Sebenarna tena niak patokan pasti kana sikurayya wattu tepat untuk olahraga. Sabar ri dasarna olahraga ni gaukang bajik anjo ri barikbasak, tangallo allow iareka karueng tetap niak kabajikanna mae ri kalengta.
Olahraga ri barikbasak misalna, kulle na panaik rasa tenang lalang ri atingta na pikkiranta  sabak punna ri barikbasak otak appalappasak hormon endorfin niaka merangsang untuk bahagia. Salain anjo, olahraga ri allo barikbasak poeng appanaik metabolisme kale, jari loe takkanre kalori niaka lalang ri kalengta untuk membantu appanaung battalanak na kalengta. Untuk olahraga ri tanggallo alloa siagang ti karueng iamiantu wattu olahraga paling bajik.


Kualitas na tena kulle ni tantukan battu ri kuantitas. Jari kerea labbi penting, hardware atokah software? Ka rua rua na singkamma hassekej na, mingka hard ware na kamera smartphone aa antu tena ni dukungi ri software antu bajik ka, singkamma antu ganggang sop tena na make cekla, kahh singkamma anjo bajik na manna apa hardware na kamera hape antu katte ni punnai, ki kana mi puluhan megapixel, lenca kamera antu jaia , sensor na lompo, anjo ngaseng kulle sia sia punna tena ni dukungi ri software antu ungguluk ka. Tena ni percaya? Oke mi nakke erok katte ni cinik anne foto fotoa i rawa kulle ki kah takba ki.


Anjo arak arak ogoh ogo anne sannak jai na tau minawang, singkamma punna pawai 17 agustus ki punna ri Jawa, mingka ri Bali anjo ni arak siagang ni bopong nga antu mi patung patung lompo menurut na iyaa ngaseng kulle na pamallak mallak anu anu kodi aa. Pawai kamma anne biasa na berakherek ri lapangan lompo na kota wattu na erok mo tangnga bangngi. Lekba na anjo tau tau aa ngaseng moterek mi mae riballak na kah tau tau pecalang nga erok mi mae patroli ri luarak na pastikan tena mo niak tau ri luarak. Nampa sebelum na Nyepi biasa na tau taua ngaseng lampa ak balanja mingka biasa na belanja na ak labbi labbi anjo mi anu tena na bajik sebenar na.


Angnganre bari’basa loe antu kabajikanna mange ri batang kalengta, manuru’ mange ri penelitiang angkana angnganre bari’basa na sareki ka senggeanh untu aktipitas siagang appanaiki konsentrasi.
Mingka paralluki appare kanre baribasa bajika gisi na assingkamma appare nasi kuning a’rupa-rupa ka’dokanna iamiantu bayao, dageng, jangang passe rica-rica siagang maraenganna.
I lalang parekanna anne nasi kuning assisala punna appareki kanre maraenganna baji antu kasi’na iareka bate pare’na. Carana ni pare anne nasi kuning, punna maraenganna ni pare ammake je’ne biasa, mingka anne nasi kuning ni pallu ammake je’ne santang kantala siagang rampa-rampa maraeng supaya tamba na passipaki  kasia’na anjo kanre ni pareka.
Partama-tama ni pallu santangna na ni panaung pole raung salam, cengkeh, sarre, kayu tanning, marica, siagang ce’la. Ni garu sanggengna a’rere. Nampa ni campurumi anjo santang siagang berasa, ni pallu sanggengna ti’no iareka anjari kanre. Nasi kuning akkullemi ini kanre. Apparekki nasi kuning ri ballata tonji akkulleki pa’rupa-rupa ka’dokang maraenganna siagang gangang-gangang tambahang ni ngaia.


Ri taung 1995 wattungku SD niak tau akbalu inung-inungang ri dallekanna sikolayya. Soda sannang arenna, warnana eja nisareang susu sikekdek nibonei lalang ri plastik transparannga nampa nisarei pipe’, nitambai pole es batu punna erokki, kasiakna nassami teknek pangngainna anak-anak SD yya. Ammalliki 500 rupiah sanna’mi loena riolo. Pokokna punna erokma moterek ri ballak pasti ammallia rong anjo inunganga siagang urangku nampa akjappa minro ri ballaka. Mingka manna allo-alloki nginung anjo soda sannanga, Alhamdulillah tenaji niak angngapa-ngapa. Kammayya ji anjo kinne tau akbaluka inungang kamma antu ri dallekanna sikolayya tena niissengi niak nasare pewarna atau tena ka biasa loe anak-anak antamak ri ballak garring nasabak biasai anginung inungang kammayya anjo.


Ri daerah Aceh niak tarian na sanna khas na anjo Tari zaman. Anne tari ri erangi jai tau pakarena na la'bi 10 tau biasa na. Le'ba tongi anne tari zaman ka ri erang ri acara pa'buka na Asian Games ri Jakarta ri taung 2018. Anjo penonton na battu ri jai negara ri Asia na ri negara maraeng na ri Stadion GBK, ta'bangka ngasengi na cini tarian na ri erang ri 1500 tau pattari. Anjari pusat na i matan na linoa na pakamma anjo na cini tari zaman ka ri pa'buka na Asian Games 2018 lalu a. Kita saja tau Indonesia ya sanna bangga ta accini anjo pattari na sanna luara biasa na mentong. Anjari siapa kali ma cini ki video na ri Youtube masih tonja ammenteng bulu-bulu ku na pakamma sanna baji' na anjo tari zaman ka battu ri Daerah na Aceh.


Persiapan sebelumna liburan di Labuan Bajo anne tenaja fokus ri rencana perjalanan, mingka tong wajikki anggitung biaya ripasulu'ka. Anggitungang biaya tena na baji' kullei napasulu' doe labbi jai ribandingkan seharusna. Punna liburan mae ri Labuang Bajo salah se'rena budget wajikki direkeng anjo biaya transportasi. Biaya transportasi mae ri Labuang Bajo akkaramula ri a'lampa ri daerah assalaka menuju ri Labuan Bajoka. Nakana perwakilan agen travel Labuan Bajo anne, tau maea ri Labuan Bajo ri waktu terbataska biasana ammake pesawat allampa siagang motere' ri Labuan Bajo. Misalna punna ri Jakarta mae ri Labuan Bajo biasana balinna anjo tallu juta untuk pesawatkan a'lampa siagang motere'.


Punna erok ki kinyamang wattu ta, apalagi punna liburuki siagang keluarga. Nomorok sekre, parekki apa apa erok ni parek siagang lampai punna ki rencanai liburanga. Apalagi punna siagang keluarga niaka ananak na. Teaki parek buru buru dudu, ki ciniki apa apa erok ni parek siagang lampai mingka tea ki jai dudu. Anjo paling panting ni nikmati wattua. Tea ki sanging akkarena hape, laptop, atoka ipad punna liburuki siagang keluarga ta. Sessa memang anne ni parek, kah erok tekamma punna niak jamang jamang. Mingka kulle ki batasi, jari khusus ri liburuk kulle jaki poto poto kah erok ni parek kenang kenangan toh.


Katte ngaseng ni isseng angkana tena na gakga punna sikuntung allo tua angnginung minumang tanning niak sodana. Tinggina kandungang gollana siagang keasamanna na hasilkang battu ri karbonasi na pare minumang nia soda na anjari kodi.
Sala sekrena kakodianna iamiantu ni pakaramula battu ri battang. Jekne soda ni pareki siagang ni tambai karbon dioksida lalang tekanan. Anne prosesna na pakniaki jekne angngandung asam lemah, asam berkarbon. Punna ni inung sikaligus tantuna na pareki cakdoang iareka kakjuleng.
Punna angnginungki loe jekne soda, na kullea ki assoyo battangta. Nia panalitiang ri Jepang na gappa kana efek assoyona battang ta nia manfaatna, iamiantu epek bassorok anjari angnginung jeknek assoda ni sarangkang sekre cara untu anghindari loe ni kanre.


Pa'pare' aplikasi na anjo tettere ki na akui punna anjo masalah ya na kana anjo berusahai na hubungi perusahaan pihak tallu na. Aplikasi pihak tallu na sarringi na pake pengguna na na ulir ka Twitter nampa tena battu ri perangkat lu'mu' na milik perusahaan. Tapi sanggeng na ngaseng aplikasi pihak tallu na tena na niak fungsi na, tena komunikasi jelas battu ri pihak Twitter. Jai pengguna Twitter na sadari ka ngaseng na tau tena kulle na akses aplikasi pihak tallu na. Ri kana battu ri TechCrunch, ri awala dallekang na punna ri pakei aplikasi pihak tallu na taccini ki sikamma bug ri antarmuka pemprograman aplikasi (API) na Twitter.


Sejujurna nakke lekbak pissikurangang kali gagalak lalang ambaung usaha, mingka kamma anne nakke erok accarita pangalaman gagalak ku ri bungasakku anyyungke usaha.
Riolo ri wattungku SMA menjelang lulusuk, sannak loena urang-urangku berencana erok amminawang SNMPTN (Seleksi Nasional Antamak Perguruan Tinggi Negeri), loe mae ri paraia erok lanjut akkuliah, jari beberapa bulan riolonganna pendaftaran tassungke, urang-urangku sibuk ngasengmi na urus berkas persyaratan na butuhkan. Sedangkan nakke niak ri pikkirangku assisala siagang paraia ri wattua, ri wattunna urang-urang ku niak erok lanjut akkuliah iareka melamarak jamang ri pabrik, nakke malah eroka jari pengusaha. Faktor utamana ngapa ku appikkirik kamma anne sabak nakke tena kuyakin tautoaku kulle na bayarak doek kuliah tamae lagannak doe singloe kamma anjo.


Pulau Samalona iamiantu pulau cakdi mingka gammarak ambani battu ri kota Mangkasarak, luasna anne pulau sekitarak 2,34 hektar mingka manna cakdi ia niak ni gappa gugusan terumbu karang sannak gammarak ri sekitarak pulau.
Pulau Samalona siagang kassik kebok-na na jeknekna tangkasak warna gauk ciknong. Salaing anjo loe pokok-pokok kaluku ansare suasana nyaman mae ri para wisatawan. Pulau Samalona pole terkenal ri gammarakna pamnadangan rawa tamparangna, para wisatawan niaka jappa-jappa akulle aklange sambil accinik terumbu karang gammarak siagang jukuk warna warni. Warga ri Pulau anne na sadiakan ballak pammantangan mae ri wisatawan eroka akbangi. Punna katte niak rencana ammangei tampat wisata anne, wattu bajikna untuk jappa-jappa iami antu ri wattu musim timorok.


Iya ngaseng taua pasti lekbakk atau biasai anniu’ kanre atau jeknek bambang, toh? Loe tau sanging natiu’ ki kanre bambang kijayya nasabak eroki liba dinging na nakanremo naik. Padahal anjo kebiasaanga kulle nasareang pengaruh kodia untuk kalengta. Ahli kesehatanga nakuai anniu’ kanre bambang malah kulle anjari passabakkang loe bakteri atau pirus battu ri bawayya akletteki mange ri anjo kanre la nikanrea. Naparekki gampang nataba garring. Iya minjo kebiasaang annni’u kanre atau jeknek bambang parallui nipammari sollanna tena na gampang pakrisik batang kalengta. Bajikangngangi punna nitayangi dinging. Paling biasayya niti’u anjo teh bambang, teh melati bau’ka nisareang golla siagang nipaccoki sikekdek lemo, atau kulle tongi nisareang raung mint, nyamang mamo naung ri kallonga.


Nakke tau battu ri Mangkasarak tapi sanna ku ngai na kelong daerah battu ri Kabupaten Toraja ya. Jai pasti tau issengi anne kelonga judulu na Marendeng Marampa. Biasa na anne kelonga ri putara ki ri tari 4 etnis ri bagian tari na Toraja ya. Anjo mi sanna sarring ri langngere anne kelonga. Wattuku assikola poe ku ngai kelongi anne kelonga punna niak tugas kelong ku ri kelong daerah ya. Ka sanna ku ngai na mentong anne kelong Marendeng Marampa ya. Sanggeng na kamma-kamma anne ku hapala inji lirik kelong na. Tena pa niak kelong daerah ku ngai sikamma Marandeng Marampa ya anne.


Ka’dokang na ngai bura’neku anjo juku sanggara kunyi’. Gampang duduji ri pare ri balla. Bahanna 4 juku mujair, nampa tangkasaki. Sareangmi se’re sendok je’ne lemo kacci na lada. 8 Lasuna eja,3 lasuna kebo sareang tommi ketumbar, kunyi’ na jahe. Pantamaki juku ka ri kulkas le’ba na ri sareang lemo kacci. Le’ba anjo tumbuki bahan-bahanna na alusu. Pacco-paccomi juku mujair ka siagang bumbu alusuka sumpaeng. Panaikmi minnyak kaluku ri pammaja . punna bambangmi minnyakka, panaung mi juku ka ri pammaja nampa sanggara jukuna anjari kunyi’ bulaeng tanjana. Punna le'bami, panaikmi juku mujair ka ri panne kullemi rikanre siagang kanre kebo’ .


Jai ekstrakulikuler ri sikola ya kulle na pasulu minat na bakat siswayya. Sikamma Paskibra, Pramuka, Basket na jai lainna poe. Utama na ri bidang a'raga limang niak anjo Basket. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya. Kasia' na poe akkarena Basket jai ri kalea na panjari ka'bala ki.


Push up. Ngapa na push up? Kah push up na latih 3 (tallu) otot sekaligus. Antu mi dada, bahu, siagang tricep. Jari ni pake push up antu katte kulle mi ni gappa 3 otot kulle yaa ni latih. Deadlift, deadlift anne na latih otot punggung, battang, siagang bangkeng ta. Anne gerakan na sannak bajik na todong kulle na pabaji ki postur kaleng ta. Nampa Squat, gerakan squat kulle na latih otot bangkeng, bitisik, paja ta, siagang battang ta. Punna katte ni parek ki anne tallu a latihanga ri balla secara konsisten siagang ni tambai repetisi gerakan na punna latihan ki, antu kulle na bantuk kaleng ta labbi bajik. Kah anne 3 latihanga wajib hukum na ni pake punna erok ki body builder.


Accinik pertandingan sempak golok ri stadion na angngerang anak biasa na gaukang mae ri sikuntung tau toa. Tena niak salah kammayya anjo, mingka, ammak siagang mangge kulle tong na pilei apakah anjo acara aman iareka tena mae ri anak-anak.
Sala sekre jenia pertandingan sempak golok niaka sibajikna tena ni battui assiagang anak iamiantu Laga derby. Laga derby iamiantu pertandingan ampassigappa rua klub niaka penggemar fanatik ammake rivalitas kale-kale. Singkamma Persija siagang Persib iareka Arema siagang Persebaya  Surabaya. Sabak pertandingan derby anne resikona menimbulkan karicuan mae ri suporter punna klubna ni beta akkarena.
Singkamma halna niaka terjadi ri Pertandingan Liga I na passiguppa Arema Fc vs Persebaya Surabaya ri stadion Kanjuruhan, Malang, ri Sabtu (1/10). Singloe 129 tau ammoterang akibat ricuhna ri stadion Kanjuruhan sabak Arema Fc ni beta akkarena.


Mengimani kitab-kitab Allah teremasuk kitab Taurat niaka ni pabattuang mae ri Nabi Musa AS iami antu sala sekre rukun iman. Ni panaungna anne kitab-kitab Allah SWT anne iamiantu anugrah mae ri manusia. Kitab-kitab Allah SWT anjo pole kulle assare akrungang assuluk mae ri setiap masalah siagang kasusang ni hadapi oleh manusia. Kamma niak na anne kitab-kitab Allah SWT, manusia akkulle ampaksisala tereang annaba (haq) siagang tereanga salah (batil), terea bermanfaat siagang terea angngandung keburukan (mudharat).
Ni cinik battu ri bobok pandidikan siagang budi Pekerti Kemendikbud, niak 4 kitab lekbak ni panaung oleh Allah SWT mae ri anne linoa. Allah SWT pole ansarei areng-areng untuk kitab-kitab-Na anjo. secara akjejere pakaramula battu ri pertama kalina ni panaung sanggengna ri kammayya anne, maka appak kitab yang wajib katte pitappak iami antu Taurat, Zabur, Injil siagang Al-Qur’an.


Tena na sallo babak ka rua lanjut mi. Untung na Eden ni karenai inji. Hahayyy. Kulle inji ka semangat nontongi siagak marrang marrang hahah. Tiba tiba terjadi anjo tendangan pinalty mae ri Chelsea FC, Coba ki tebak ki nai ngallei? Beruntung ku nakke dehh ku saksikan Eden na alle tendangan penalty. Punna katte ni perhatikangi Eden mi antu salah sekre na pemain antu kullea na alle ancang ancang tendangan penalty anjo maksimal ja 3 langkah bangkeng na. Ni bandingkan siagang David Luiz anjo harusuk ki lari battu ri jarak beberapa meterek punna erok ki na lakukan anjo tendangan penalty na hahah.


Nyamangi memang pakkasiaka punna anjamaki ri kantorok. Mingka biasa niak tonji pole kodina, manna sikekdek. Anjomi biasa niak tau eroki assuluk battu ri kantorokna, ka niak kapang nakasiak tena na cocok surang apa naeroki. Tau anjamayya ri kantorok, anjo najamayya biasa anu singkammaji surang lekbaka najama ri subangngi, tampak na ji siagang taunna maraeng, njari bosangki biasa anjamai. Lekbakna anjo punna anjamaki ri kantorok, nassami jai mempota siagang ri dallekangna tarrusukki komputerka, anjo ngaseng tala bajiki untuk kagassingangta, kulleki nagarringi. Terakhir anne jai todo’ nakasiak taua, doek niguppayya tena na sepadan siagang anjo jama-jamangta. Pakkasiakta anung jai dudu nijama, mingka punna tarima gajiki, ngurana sikekdek duduji pakkasiakta nitarima.


Na gabung kan troupe sa jai anjo siagang novelty na iyaa kaleng kaleng na teai antu anu gampang nampa FF IX berhaselek siagang kualitas antu sa bajik na, atokah bahkan labbi bajik battu ri FF VII. Silain na battu ri campuran plot antu bajik ka anne, alur FF IX sannak, sannak konsisten, siagang plot twist antu kamae final na ewai Necron todong secara simbolis kulle ni pahami. Tema FF IX antu anjari sentral antu mi ‘Kamateang’ antu anjari bahan ‘pergumulan’ protagons karua Vivi siagang antagonis Kuja. Selain na battu ri ‘quest pribadi’ na iyaa, jai plot siagang dialog ri game anne na implikasikan antara kamateang na taua siagang tekamma tau ‘cope’ ammake realita kehilangan siagang kamateang.


Mantung payung anjo a'raga ekstrim ri langi' ka ri pare' ri rateanna kapala' ri'ba ca'dia, punna le'ba mi ri tantukan tinggi na anjo pakarena na lompa' mi battu ri tinggi na anjo kapala' ri'ba ka. Parasut na ri boli ki ri bokoang na ngaseng pakarena na, na kulle angngambang punna mantungmi cara na antu ri beso' ki tuas na battu ri parasut na. Parasut na poe ri erang rua, ka se're na anjari cadangangi. A'raga mantung payung poe ri butukangi siap na mental ka sebelum na bangkenga na onjo' butta ya ri rawa. Jai tau ngai tongi anne a'raga ekstrem ka, teai bura'ne ji, baine poe jai karenai.


Kakusutan na pakeanga antu terjadi kah kain pakeanga saling membelit ki sekre siagang lainga selama na proses ni bissai ri mesinga. Belitan na anne kadang tena na terurai bahkang sanggeng na akhere siklus sassakan na. Utama na punna sassak ta niak antu jenis pakeanga lakbu singkama salarak lakbu, daster, seprai siagang maraenga. Sebalik na punna ri mesin bukaan muko belitan kain na anne tena niak kah pakeanga ak guling guling ji ri lalang tabung mesin selama proses na sassak. Proses ak guling guling anne kulle na parek kain cucian lakbua modelek na antu singkamma daster akhere na bantuk gulungan gulungan kain.


Sekre ballak adak paling populerka ri Indonesia iareka Rumah Tongkonan battu ri Suku Toraja. Anne bangunang sekrea paraparana aklengkungi kammai kappalak siagang modelek ballak ratei nasabah bageang rawanganna nipakei sebagai kandangan bawi, atau jarang. Salah sekre ciri khasna anne ballak adaka iareka terasna ukkuranna luaraki siagang anak tuka’na tena na ganna’, pasti ganjiliki. Lekbakna anjo kulle tongki guppa tanru’ tedong iareka nisusung battu rate naung, anne kulle tongi angngukkuruk status sosialna tau patayya ballak, bajiki ekonomina atau tena. Maraenganna nipanjari ballak, anne ballak adaka nipake todoki tampak kaparalluang musyawarah para bijangta atau parau tau ri ampik ballaka. Iamintu salah sekre ballak adak niaka ri Sulawesi Selatan.


Pisang Keju iamiantu kanre kanreang tanning gampang ni parek ri ballak. Kanre kanreang anne akulle ni pare ka tena na antekamma dudu bahang-bahangna.
Iami anne bahang siagang alak alak na siangang batena appare pisang keju, iami antu bassi, parok keju, mangkok, sendok, untuk bahanna iami antu unti, keju batang, coklak biji, siagang susu kantala manis
Carana appare iamiantu polong polongi untingna anjari cakdi cakdi nampa ni panaung ri mangkok parokkangi keju si paralluna ni panaung ri mangkok lekbaka ni bonei unti sumpadeng, lekbaki anjo ni taburimi meses, siagang ini tumpai susu kantala tanning ri lalang mangkok lekbaka ni bonei unti. Punna lekbami ni saremi pakbunga bunga anjo ni keroki a.
Anne kanre kanreang sehat siagang liba parekanna cocoki ni kanre punna akkumpulu kumpulu siagang tau kesayanganta sikangkamma bija pammanakangta.


Anne alloa a'langereka ceramah ri masigi ki ri sholat jum'at ka anne tanggala 24 Februari taung 2023, anjo keutamaan na bulang Syahban ka. Erok mi antama anne bulang Syahban ka, sebelum na battu bulang Ramadahan ka. Ri bulang Syahban rajeng ki istigfar ri allo-allo ta anne, rajeng tongki sadakkah na a'gaukang jai amal-amalanga. Ka anne bulang Syahban jai malaikat naung erok na cini panggaukang na tau a ri linoa. Anjari pajai mentong mi amalan ta anne, ka tna ri issengi ri taung dallekang kulle jaki anggappa bulang syahban na bulang Ramadhan ka poe ato tena. Niak poe bangngi areng na bangngi Nisfu Syahban punna erok mi Ramadhan.


Punna mange ki dakka dakka ri Indonesia, masagaleki muntulu wece iareka pakjambangan. Na manna injo ri tempat wisata berstandar internasionalka kurang inji ini wesena. Manna injo palakba bantu pantaraka, biasai nakodian inne wisata ri Indonesia ka kurangi wesena. Inne sekre pappisengan na pole catatan mange ri tu parotosoki injo tampa wisatayya. Na nia pole pore iareka akkulle appakakala, ka injo palakba pantaraka, iareka tu pantara negaraiyya, naissengangi injo bali na Indonesia. Na loe palakba angngareki inne Bali sekre negara. Na kammana mi injo, pammarentah biasai nakampanyekan injo tampa wisata maraengan, na nakungimo Bali berua. Sollana injo, tau palakba pantaraka aggio kaerokanna mae anciniki.


Bassang, mange ri tau maraenga pantaranganna provinsi Sulawesi selatan tenapa na issengi apa intu nikana bassang?
Bubur bassang iamiantu kanre-kanreang kas battu ri sulewesi selatan susahmi siagang tenamo na samara ni gappa. Loe na mo kanre-kanreanga loe maca-macanna siagang kreasina ri wattu pappakinnea nasaba tageseremi kaniakkanna iamiantu bubur bassang.
Manganai kasiana, kanre-kanreang ammake bahang battu ri bataraka kasiana assipa siagang loe kabajikanna takkandung i lalang ri bataraka. Mange ri kau ngaseng punna nia panasarang ero ancobai, akkulle nipare sendiri ri balla iamantu resena, bahang-bahang na parallukanga batara punu (jagung putih), santang lembese, santang kantala, jene kebo, tepung berasa, raung pandang, golla siagang cella siparalluna, kamma mi injo bahang-bahang akkule ni pake appare bubur bassang, karena bahanna gampang ni gappa siagang bajiki mange ri kacenggeranta.


Akkarena ri kassi'ka annasai anjari pengalaman menyenangkan siagang pammantanganga. Bulan riolo pamantangangga lampa ri bali napala'busu liburan akhir tahunga ri Bali. Pammantangaga a'bangi ri hotele' ampikki siagang Pantai Kuta. Perjalananga ri Kassi' Kuta tenaja na sallo nasaba' tena na macet. Le'bana nia' ri Kassi' langsungi anne pamantangganga ajappa-jappa ri Pantai Kuta. Langika rinjo awarna gaukki siagang jai angin sepoi-sepoi rasanna dingingi. Bari'basa inji jaimi taua ri Kassi' Kuta. Nia' tau najemur kalenna siagang nia' tong nanikmati olahraga je'neka. Pammantangaga ero'ki allange tapi tena najadi nasaba' tena ngaseng isseng allange anjari rinikmati ji je'neka ri rampi'na kassika. Le'bana akkarena ri je'ne siagang ri kassi'ka nakke ammotere ri kassi'ka nampa mae ri tendayya.


Komisi Ekonomi siagang Sosial Perserikatan Bangsa-Bangsa (UN-ESCAP) nakuai sektor wirausaha sosial kullei anjari sarana untuk ambangung ekonomi kreatif siagang inklusif. Ngurana nikua kamma anjo, nasabak battu ri asselek penelitiang UN-ESCAP surang British Council. Anjo penelitiangna naguppai kua niak tallu sektor wirausaha paking jai tau angngai’i, iamintu industri kreatif, agrukultur perikanan siagang pendidikang. Kewirausahaang sosial killei nasareang kontribusi mange ri pemberdayaang masyarakat, apalagi baine nasabak la jai jama-jamang kulle najama taua. Anjo baine tala anjamayya kullei anjari bos lalang anjo usahayya nampa kulle tongi annyungke jama-jamang beru paruntukanna anjo ngaseng tau tala anjamayya pa kamase njari kurang tongi issedek pengangguranga manna mamo sikekdekji.


Kapadokia (Bahasa Turkina : Kapadokya antumi daerah jai carita sejarahna ri Anatolia Tangnga, utamanna ri Propinsi Nevsehir ri Negara Turki modern nga mo). Ri zaman Herodotus, Kapadokia ni laporokkan antu ngaseng daerah na battu ri Pegunungan Taurus lampa mae ri wilayah Euxine (ri tamparang lekleng nga), siagang batasak timborang reretanna pegunungan Taurus antu anjari pambatas na battu ri daerah barat Likaonia siagang bagian timborok Galatia. Anne ngaseng areng ni pake rii lalang battu battuang na Kristen silalangna sejarah yya ni pake sanggeng na kamma kamma anne ni pake ri tampak tampak lainga ri Turki anjari passabbuk na areng areng na tampak niaka mae.


Al-Qur'an anjo Kitab suci utama rilalang agama Islam, yang natappaki tau Muslimka punna anne kitabka ri panaung segang Allah Ta Ala, yang ri panaungan melalui nabi Islam Muhammad. Ri mulai battu ri Surah Al-fatihah sanggeng na surah An-Nass. Ayat pertama na naung anjo Surah Al-Alaq ayat 1-5 punna ayat terakhir naung ri Al-qur’an anjo surah Al-Maidah ayat 3. Anne kitabka ta' bagi ri lalang 114 surah segang setiap surahna ta'bagi ri lalang beberapa ayat. Tau Islamka napercayai punna Al-Qur'an ri firmankan langsung segang Allah Ta Ala ri Muhammad melalui Malaikat Jibril, sikede' demi sikede' selama 22 taung, 2 bulang dan 22 Allo atau punna ri kira-kirai selama 23 taung, ri mulai dari tanggala' 17 Ramadan.


Masigi kulle ri kana tampa' su'ju artina lalang bahasa Arab. Masigi tampa’ sholat na umat Islamka. Anjo Masigi ka tampa' na ta'tongkoki'. Niak tong kulle ri halaman luara' na masigi ki tau sholat. Salah se're masigi lompo ri linoa anjo Masigi Biru na ri Istanbul, Turki. Punna ri Indonesia Masigi lompoa niak ri kota Jakarta, antu Masigi Istiqlal. Kulle tongi anjari Masigi lompo ri Asia Tenggara. Riolo anjo masigi na tampa' ca'di ji sholat na umat Islam. Riolo masigi ri pare' ri taung 650-750 Masehi. Masigi niak poe mihrab na ri pasang ri dinding na akkulei anjari arah kiblat battu ri Makkah. Niak tampa' wudhu na poe ngaseng masigi ka.


Ri Kabupaten Bantaeng, niak sekre tampak wisata rate ri monconga sanna’ loe tau mange konjo apalagi punna allo juma’ siagang sattu niak ngasengi tau eroka akkemping, nampai niparakai anjo tampak wisatayya na ga’ga dudu asselekna, niaki ri Kecamatan Uluere, Bantaeng, arengna iamintu Romang Pinus Rombeng. Nasabak niak ri ketinggianga, sanna’ dingingna konjo apalagi punna tangnga bangngi, biasa narapiki 12 derajat celcius. Loe pokok pinus konjo, njari kulleki ammasang tenda nampa kemping konjo. Bella battu ri tangnga kotayya njari sannangi pakkasiaka. Punna erokki mange konjo, erang maki tenda, senterek, komporok kullea nierang-erang, paling parallu salimuk sollanna tena ki dinging dudu. Punna bangngi taua nangai tunu kayu anjari api unggun.


Niak sekre pengalamang liburangna Utami tena kulle nakaluppai, iareka wattunna mange ri Semarang. Battu ri Mangkasarak, ngallei kappalak rikba’ mange ri Surabaya. Lekbakna injo ri Surabaya sengajai ngalle kareta mange ri Semarang, niak kapang 5 jang. Mingka nampanna anne akdongko kareta, sebelumna tala lekbakpi kamase. Pas nacobai dongkok kareta, anu nyamang pale’ towwa, tangkasaki nampa tenaja na laccirik dudu larina karetayya, padahal punna niciniki battu pantarak kamma laccirik dudu. Singkammaji ri kappalak ri’ba, ri karetayya niak tonji nibalukang kanre-kanreang, kopi, teh, atau inungang maraenga. Punna bangngi nisareang tongki salimuk, sayangna sekreji tala nacoba lalang ri karetayya, iamintu WC na. Tena naciniki antekamma modelek WCna lalang ri karetayya ka tena napakei.


Pecinta tantangan siagang olahraga ekstrim mungkin ngambik takbing anne kulle anjari pilihan. Pasalna battu ri loena risiko siagang tantangan na hadapi, loe poeng kabajikan na kulle na gappa untuk kesehatan mae ri kalengta. Kabajikang pertama iamiantu appanaik massa otot. Siagang anne olahraga, iangaseng otot lalang kalengta anne anjama secara terasak siagang maksimal, tantu punna ni lakukan secara rutin mangka pasti akan kulle na panaik massa otot. Makarua, attambah saya tahan kale siagang appanaik cara jamangna jantung. Ngambik takbing na butuhkan saya kale lalang keadaan fit siagang punna secara terus menerus ni gaukang siagang anjama lebih terasa sehingga kompa cera’ mae ri iangaseng bagian kale sikaligus na palancarak sirkulasi peredaran cera’.


Riolo anjo niak memang masa na nakke erok ka hemat anjo ku kana nakke cara na ni pakei anjo kendaraan umum ka. Mingka niak sekre titik kamae nakke ammari ka nampa moterek ma poeng mae ri kendaraan pribadi atokah taksi siagang sejenis na. Pete pete anjo ri tangnga na kemacetan ka, tas ku nakke ku pangkui tiba tiba niak tau ri rampik ku ternyata erok ki na copet. Nakke ku tegur ki kana “apa erok nu parek pak?” “nggg anu dek anjo sumpaeng resleting na tak buka ki”. Kahh ni cinik cinik ki sekre lalang na anjo pete pete ka, naong mi nampa anjo percobaan na copet na tena na berhaselek.


Hassele penelitian anjo na tunjukkan kana proses ritual adat Mappadendendang (pesta panen adat bugisi) niaka ri Kabupaten Bone sanna tersusun rapi. Ni pakaramula battu ri penentuan allo pelaksanaanna siagang sallona wattu pelaksanaanna. Punna lekbak anne proses penentuan wattuna lekbak mi tantukan, maka bija niaka erok allaksanakan pesta adat anjo mulai ni susun susunan acarana anne pesta adat Mappadendang. Singkamma acara hiburan siagang pemain sallang lanjaria patumbuk alu ri assung siagang perlengkapan niaka erok nagunakan pemain ri pesta adat anjo sumpaeng.
Pesta adat ammari ni tandaina ang-nganre borong-borong ri iangaseng masarakat niaka hadere lalang pesta adat. Lalang pesta adat Mappadendang niak maknana, iamiantu nilai-nilai niaka terkandung lalang pesta adat Mappadendang, nilai-nilai akborong-borong, pakbijang, hiburan siagang religi aksekre anjari sekre lalang pesta adat.


Danau biru niak ri Sulawesi Tenggara niak tampa’ wisata na tena pi tau jai issengi ka Susai ri gappai tampa wisata Danau Birua ri Sulawesi Selatan wattuku mangei ri bulang Juni taung 2018 lalua. Ka anjo kodi inji jappa na anjomi ga’ga na alam na kulle ji ri jaga baji’-baji’.  Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing. Le’ba ta mi sanggeng na rinjo nakke na agang-agangku ri ti’galaki’ anjo batu-batua niak ka ri tebinga anjari kulleki ngambang ri rateanna danau a.


Lalang a'kembang na anjo kamera ya ri pare' ki a'rekam bayangan ke lalang film ato kartu memori kamerayya. Ri lengkapi ri fungsi erok abadikan se're objek ri gambara' na kulle anjari hasili' battu ri proyeksi lensa. Sejarah na anjo kamerayya niakmi sebelum na taung masehi anjo ri 5 SM. Lalang kutipan ri bokbok judulu' na History of Photography karya na Alma Davenport na kana niak se're tau arenna Mo Ti na ciniki se're gejala na niak fenomena arenna Kamera Obscura. Kamera niak jai macam-macam na poe niak annang kamera anjo Kamera DSLR, Kamera Mirrorless, Kamera Analog/Film, Kamera Action, Kamera 360 Derajat, Kamera rawa je'ne, na kamera Medium Format.


Ri akhere na tanggalak 16 September 2009, Falvio Briatore siagang Pat Symonds na undurkang kaleng na battu ri Renault siagang tena na minawangi sidang FIA. Lekba na sidang FIA ri tanggalak 21 September 2009, FIA na putuskangi na sare sanksi mae ri team Renault anjo n skorsing ngi lalang na 2 musim. Sponsor utama na ING siagang Mutua Madrileña na salai mi Renault. Falvio Briatore ni mattungi hukuman antu bedeng ni larangi kulle partisipasi moterek mae ri event event FIA seumur hidup na Pat Symonds anjo ni mattungi ji hukuman 5 taung. Karir na Nelson Piquet Jr ri F1 todong kandas mi siagang reputasi na lekba mo tena na bajik.


Ustadz Adi Hidayat beliau anjo ustadz terkenal ri Indonesia. Niak pusat kajian Islam na ri kana Quantum Akhyar Institute ri bangung ri taung 2013 na niak poe YouTube ma Adi Hidayat Official tampa’ na na bagi dakwah na. Ustadz Adi Hidayat sikola formal na ri TK Pertiwi Pandeglang taung 1989 nampa lulusi’ ki anjari siswa baji’. Nampa sikola dasara na ri SDN Keraton 3 Pandeglang sanggeng na kalasak tallu nampa na lanjut ki ri SDN 3 Pandeglang ri kalasak 5 na 6. Le’ba anjo ri pantama ki ri totoa na ri Madrasah Salafiyya Sanusiyyah Pandeglang. SMP sanggeng na SMA ri Pondok Pesantren Darul Arqam Muhammadiyah, Garut (1997 - 2003). Kampusna ri UIN Syarif HIdayatullah, Jakarta (2003 - 2005), S1 Kulliyyah Dakwah Islamiyyah, Tripoli, Libya (2005 - 2009), S2 Islamic Call College, Tripoli, Libya.


Televisi ato Tv kalenna anjo perangkat audio visual na fungsi na kulle na sajikan informasi. Televisi anjo istilah battu ri bahasa Yunani. Anjo battu ri kata tele ato bella na visi ato gambara'. Kulle tongi anjari saran accini-cini hiburan. Tampilan audio visual ri hasilkang sikamma gambara' a'giok, niak tong sa'ra na nampa niak warna na. Anjomi Televisi sarring ri panjari sarana hiburan ri wattu kosonga. Ri ngaseng balla ri linoa niak Televisi na se're paling sike'de. Ri Indonesia jai siaran televisi terkenal baji' televisi swasta ato televisi negara. Televisi swasta terkenal sikamma Sctv, Rcti, Indosiar, Trans Tv, Trans 7, Gtv na jai lainna. Punna stasiun negara niak TVRI.


Punna tena ki erok sambei tampak tampaka ri kamarak ta, kulle tong jaki parek karajinan limang. Jai ji janisik na annek karijanan limanga kulle ni parek battu barang tenaya mo ni pake ri ballak ta. Kulle jaki boya ri youtube ka tekamma carana apparek karajinan limang battu ri botolok / kaleng bekas. Punna erok ki kulle tong jaki apparek boneka battu kaosok bangkeng, punna caradek ki anjaik. Apparek karajinan limang anne tena na nikana ji kulle ki na parek sannang, mingka na parekki poeng carakdek kreativitasna agang agang. Lainna anjo, kulle tong ni kurangi jai na loro kah niubah mi anjari barang kulle nipake.


Punna sallomi anjari Koki jai mi pengalamanna anjama ri kamaeang, gampangi tau a’jama Koki a anggappa jamang. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . Macam-macam tongi kanreang kulle na pallu. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna. Anjari Koki kulle a'pare kanreang Nusantara, western, chiness sanggeng na kanreang timoro' tangngah.


Gangang lada, bambangi sikekdek minyak ri pammajaka, tumisik bumbu sanggenna bau’. Bumbuna iareka raung salang, lasuna eja, lasuna kebo’, golla eja, ce’la siagang santang. Lekbakna anjo panaikki jeknek 500 ml ri koronga. Nampa pantamakmi bumbu lekbaka nitumisik, pantamaki tempe lekbaka ni polong-polong siagang lada kariting. Pallui 30 menit, cobai nampa pasadiami. Bahang utamana anne ganganga iarea tempe siagang lada kariting. Tempe sanna’ tinggi proteinna njari lakbi salloi nikasia bassoroka punna nganreki tempe, apalagi ballinna lammorokji. Kulle tongi poeng panaung kolesterol, niak penelitiang angkuai 42 tau sanging nganrea tempe lalang 6 minggu naungi kolesterol lalang kalenna 4.4 perseng. Njari punna bosangki nganre juku’ atau jangang polong, tempemo kiballi nampa ki pallu. Ka lammorokji mingka kandunganna untuk kalengta sanna’ kakjalakna.


Na nia todo kanre-kanrean ringanga atau pappisoloro, iami antu: barongko, jalangkote, pallu butung, pisang epe, na pallu gola. Lambiringi ia ngaseng ni pare battu ri kaluku na unti. Inne pappisoloroka anu tanning-tanning, jari accocoki nikanre ri ia ngaseng wattu. Innemi anus anna nangainya tau Mangkasaraka kammapi pole tau battua.  Sitojenna, injo kanre-kanreanga khas ka riolo nia tompa pakgaukang na nipare. Injo punna nipareki assumaturuki tauwa akrurung seppe-seppekna, iami injo na loei tau aknassa-nassa ri sekrea balla. Kamma punna Coto iareka Pallu basa, riolo ri pakgaukangami, kamma Pakbuntingan, Appasunnak, Angalle allo, na Pakgaukang maranga, nampa akkulleki angolo. Inka ri Kamma-Kamma Inne.


Punna lekbamo pole injo, maka tallua, iami injo apparemaki video, foto, tulisan, injo lammunjuluka la nacinika tau takbalaka. Punna nampai appakaramula, manna sekreja rolo bonena ri simunggua. Erangi lompona naik, nakkullemo sekre bone na si alloa. Inne lampanaiki sikura tau lancaniki. Na injo bone akunta, tantumi bajiki punna assisala na maraenga, na empo tawwa na urangi, na tamba loe todo tau la tayang tayangi acciniki. Baji ki punna injo batena appakasingara naalle mode berua, na pake ngaseng, kajagoanna anganre na kacaraddekanna ri teknologi berua. Maka appakna, iami injo nipasiara mange ri si kuntu tu takbalaka na loe to amminawang ri akunta na loe acciniki bonena.


Makin jai kareso kareso cafe ni parek kamma kamma anne, tantu mi anjari sabakna persaingan lalang anne karesoa. Parallu cara cara siagang tips barakka kulle ni beta saingan = nga kah sanna jai na memang tau kareso kamma anne. Punna erok ki sakring cubai, niak anne sekre rua tips kulle ni pelajari. Sekre, pilei tampak jai tau malo siagang nyamanga poeng. Rua, ki pasadiang = ngi konsepta , bajik kapang punna lesehan. Ki pile gae bajika na lammorok. Malli ki bahan baku ri toko lompoa kah lammoroki biasa rinjo. Lekbak anjo, parekki poeng kanre kanreang, dawa dawa, kanrejawa anjo nyamanga nampa tena niak ri tampak lainga. Ki pakei strategi marketing bajika. Sekrepi poeng, teaki kaluppai parek pembukuan.


Niak riolo game arengna game Mario Bross. Anjomi game paling kungai wattungku SD punna moterekma langsung ammempo ri dallekangna komputer akkarena game. Anne Mario Bross jai levelna, level sekre sanna’ gampangna, mingka pila’ naiki levelka pila’ sukkarak tongi game na. Annemi salah sekre game legendariska, njari inne mario parallu nalaloi jai ringtangang. Niakmi jamuruk akjappa, sikuyu laccirik, parallu ngasengi nalupaki nampa na onjok sollanna guppai doek atau kanre-kanreang na liba lompo mario. Riolo paralluki ammake CD nampa kulleki akkarena anne game Mario Bros. Njari punna niak seri beruna, niballi issedek anjo CD seri berua, maraengi issedek caritana minga anjo tarrusukji nagaukang mario, suluk antamak ri pipayya.


Ri bangngina sattua, aklampai Ayu siagang buru’nengna mange ri mol ka, eroki ciccinik pilleng ri bioskop. Niak appa’ pilleng akkarena, anne Ayu eroki ciccinik pilleng drama, nampa anne buru’nengna eroki ciccinik pilleng sibakjia. Tala niak erok mengalah, massing gattangi siagang pappileangna. Njari sekre jang kemudiang, nakuai buru’nengna ambamo pale mange ciccinik pilleng drama nupilea. Pillengku nakke sallangpi niciniki. Mingka anne Ayu kamaseangi ri buru’nengna nakua pilleng sibakjiamo deh nicinik, sallangpi injo pilleng dramayya. Tala niak mo isse’ erok mengalah. Terpaksa pilleng komedi mange naciniki, batena tong makka-makkalak lalang ri bioskopka. Bagannaja tania pilleng drama siagang pilleng sibakjia nacinik ka ternyata lakbi loe tau ciccinik anne pilleng komedia.


Anjo tau Hindu yaa na punnai anjo prinsip desa (tampak), kala (wattu), Patra (kondisi). Adat siagang kabiasaan atoka keputusan antu ni alle kulle ni tarima salalang na tena na langgarak ki prinsip cocok na (dharma). Deepavali siagang Galungan prinsip na singkamma ii iyaa na rayakan allo kemenangan na dharma. Beda na siagang Deepavali ni alle battu ri perayaan na Rama na ewai Rahwana )Epos Ramayana) sedangkan Galungan ni alle battru ri perayaan na Indra na ewai Mayadenawa (raksasa anjo nganre tau). Carita na Mayadenawa anne antumi asli carita rakyat Bali sedangkan Ramayana antu carita kajadian na ri India siagang Srilangka / Alengkapura.


Ri kantorokna, anne Sukma sangingna mami sallo battu. Tau maraenga mange ri kantorok tettek sagang tuju, ia nampai niak tettek sampulo, biasa pole iyya tettek sampulo sekre. Njari nikioki anne ri bos na, Subhan arengna. Nikutaknangi apa saba’ na kulle sallo dudu battu, lekbak ngasengji iyya jama-jamangna mingka tela bajiki sollanna tau maraenga battuji tettek sagang tuju. Cidongmi anne Sukma ri ruanganna bos na, napaui kua ia aklampai battu ri ballakna tettek stangngana sampulo, tettek salapang anjo parallui assambayang dhuha rolo’ ka biasaki battu cakdi kijai. Lekbaknapi assambayang dhuha nampa ammakeang, lekbakna anjo mangemi kantorok. Njari nipauangi ri Subhan kua manna ri kantorok kulle jako assambayang dhuha. Jaiji urangnu maraenga assambayang dhuha kucinik kinne. Tenaja parallu ri ballaknu. Najri napaiyoi tommi Sukma, mingka mukona kamma anjo, sallomi issedek battu, mangngangji bos na pauangi.


Laptop na komputer ri dasara' na erok ji sikamma, ka isi lalang komponen na erok ji sikamma mesin-mesin na. Beda na Laptop na komputer ri ukuran na ji. Ri Laptop ukuran komponen na ri paca'di supaya tena battala, tena gampang bambang siagang hemat daya i. Laptop niak baterai na ri daya tahang na sanggeng na 1-6 jam ta'gantung ri siapa jam ri pake na siagang ukuran batre anjo Laptop ka. Ri taung 1975, Adam Osborne siagang agang na a'parek komputer jinjing awala ri linoa, ri sareangi areng Osborne 1. Akhirna, sejarah Laptop ri mulai siagang Adam Osborne. Adam Osborne na paentengi Osborne Computer Corporation. Osborne 1 ri produksi ki siagang massal ri taung 80 ang.


Sea Games 2017 niaka terlaksana ri Kuala Lumpur, Malaysia, lekbakmi ni laksanakan. Mingka, pesta olahraga rua tahunan anjo na sesa carita manarik. Malaysia akkana sukses na gelar Sea Games ke-29. Mingka, niak beberapa negara ternyata ammiliki pamikkirang assisala. Singkamma negara Thailand, paraia herang sabak na rasa “nikarenai” ri ajang na laksanakan ri tanggalak 19-30 agustus 2017 ri laloa. Sala sekre stasiun televisi Negeri Gajah Kebo, Workpoint News, lalang versi onlinena, apparek vidio kajekkongang na gaukang tuan rumah. Vidio anjo apparek vidio singkat siagang gambarak wattu atlet-atlet Thailand ni jekkongi ri tuang rumah. Na kana, atlet-atlet Malaysia angguppa medali bulaeng siagang na salai aturan.
Ri nomorok 10.000 meter dakka liba, contohna. Atlet Malaysia ammeta lomba siagang rua bangkengna tena na ngonjok butta lintasan ri wattu appadang. Hal anne tena na antamak pantauan wasit.


Ni latih fisik na antu mi hal sannak penting na punna erok ki parek ki perjlanan labbua ri gunung. Tekamma kulle na anjo apa apa yaa kulle na pengaruhi tekamma bella na katte lalang na ni parek anjo pendakian ya. Ni latih fisik ta siahang ni latih pernafasan ta. Kahh ri area pegunungan kulle na happa puncak na okisigen ka kulle nipisik, jari ni parallui anjo pernafasan bajik ka kulle tahan ri rate. Selain na anjo apa apa yaa kekuatan fisik ta kulle sannak ni bantu ta barak kulle ni angkut barang antu battalak. Perlengkapan antu sannak ka jai siagang na butuhkan kekuatan fisik antu prima barak kulle na bawa peralatan na anjo sanggeng na mae ri tujuang ni kerokki aa.


Sala sekre carita battu ri Daerah toraja ri wattunna niak bija pammanakang ammoterang iamiantu dengan nisare hiburang siagang ammake olo-olo tedong. Mapasilaga Tedong iamiantu rangkaian lakbuna sekre proses pesta kamateang kaum bangsawan Tana Toraja. Kamatean tenaja na harus ni wujudkan lalang kasedihan mendalam. Mingka, kamatean ni maknai poeng sebagai kasannang-ngang mae ri bijangna iareka warga desa riolonganna tau matea mae ri alam kekal. Salain bagian battu ri proses pesta kamatean, adu tedong poeng sebagai hiburan mae ri masarakat desa. Bahkan tena na sikdik niak ang-ngalle kesempatan sebagai ajang pakbotorang.
Siagang seolah tena na jampangi suarakna sakranna tau paccinika, ruangkayua tedong terus assibakji aklaga. Massing-massing berusaha untuk ammeta battu ri lawanna


Indonesia niak tonji masigi’na gammarak, antamak ri daptarak salah sekre masigi’ paling gammaraka ri linoa. Mingka niak ri Arab masigi’ gammarak nomorok rua ri linoa. Masjid Nabawi iareka maka rua masigi’ paling lompo ri linoa. Tena na lompojo bawang, mingka antamak todo’ki sebagai masigi paling gammarak. Anne masigi niaka ri Kota Madinah anjari tempak istirahak terakhirna Nabi Muhammad SAW. Anne masigika iareka tampak namantangia Nabi Muhammad SAW lekbakna hijrah battu ri Mekkah mange ri Madinah. Bagunang masigika sitojengna nibangung tena paraparana. Mingka sollanna nyamang ngasengi taua battu assambayang niak billangngangna payung hidrolik lompo nibolik ri pelataranna Masigi’ Nabawi. Anjo payung-patunga ngaseng nisungkei punna bambangi alloa. Punna battui musing dinginga, nitongkoki issedek anjo payung-payunga.


Kanre kantang sanggarak punna jai dudu kulle na parek golla ceratta naik mae. Antu kandungan na kantang nikana karbohidrap pati. Janisik karbohidrat anne sinampe na kanrei kaleng = nga nampa ni ubah anjari golla lalang kaleng ta. Dasarak na, anne mi golla yya anjari battuna pakrasangan na kulle ni karesoi ri kalenga. Mingka, jai na pati ri lalang na kulle tong poeng na parek golla ceratta naik mae. Golla na kulle ni bolik lalang cerak nampa na parek mi golla ceraka naik. Tantu, anne kulle anjari bala ri tau niaka diabetes tipe 2 na. Tekamma caranna ni pallu sanggarak sanggeng na kantang anjari coklat na rannyah. Konsep anne ni kana reaksi Maillard.


Kanre krawuka anne kanreang assala' gresik jawa timoro'. Kanre krawu anne jai tau anggaiki nasaba' nyamangi siagangan karringki rasana. Kanre krawu anne kanre kebo siagang kaddokangna polongang assi sapi siagang sarundeng kaluku ri pallui siagang jai rampa-rampayya. Jaimi tau angai anne kanreanga mingka tenapa jai tau ngissengi nasaba' tau gresikka siagang madurayya jarre'ki siagang anne kanre krawua. Caritanna anne makase'rena tau madurayya nasungke ga'de ammalu kanre siagang ka'ddokang riallei ri karemmeng limayya rilapisiki leko' untia. Kanre krawu riallei ri bahasa jawayya "krawuk" artina riallei ri karemmeng limayya. Kanre krawu anne biasana ripatalaki siagang sambalak, kaldu semur te'neka, toge nampa jai kaddokang passiagangna.


Ngapai anjo tau Indonesia tena na erok na pake transportasi umum ka punna ni bandingkan siagang Malaysia siagang Singapura? Padahal punna kamma kamma anne transportasi umum na Indonesia lekba mo memadai singkamma mi negara tetangga ta. Memadai? Memadai battu kamae? Indonesia antu sannak luarak na, Jakarta antu sannak luarak na. Anjari contoh nakke ku sare ki ilustrasi punna nakke anjama ri Jakarta riolo. Catatan anjo wattua nakke kebetulan kos kos ka, bayangkan mi punna ballak ku niak ri komplek perumahan anjo battu na ri boko mae ri lalang kulle 3 kilo meterek atau labbi jarak tempuh ta mae ri lalang anjo komplek ka.


Mantung payung ri pare' ri rateanna kapala' ri'ba ca'dia, punna le'ba mi ri tantukan tinggi na anjo pakarena na lompa' mi battu ri tinggi na anjo kapala' ri'ba ka. Parasut na ri boli ki ri bokoang na ngaseng pakarena na, na kulle angngambang punna mantungmi cara naantu ri beso' ki tuas na battu ri parasut na. Jai tau karenai anne mantung payung baji' baine na bura'ne. Tapi na anggapai riolo pelatihang nampa kullei na gaukang anne Mantung payunga. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia. Faust Veranzio Homo Volan.


Tips a'balu produk ato jasa ri online anjo kulle apparek areng Produk ato Toko menarik ka. Cara jualan online gampangi ri gaukang punna barang na battu ri merek lainga. Tapu na punna erok a'balu merek ta kale-kale, boyai mentongmi identitas baji' na produk ka sanggeng na ri isseng tau a. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta.


Ri mulangku anyyungke usaha anjo ri wattua nakke umuruk 19 th, ri taung 2010 pas masih beru kuliah. Ri jaman anjo sementara hits naik daun kpop ri Indonesia. Nakke cuman anak kuliahan doe balanjaku pas pasang, sannak erokki ammalli merchandise korea2 kamma anjo. Nah kebetulan sikali, nakke sannak fanatim mae ri Kpop anne riolo apparek fanbase ri twitter, bonena tentang berita2 beru korea siagang lumayan lompo riolo loe dudu folowersna. Niak fanpagena ri Fb poeng. Nakke kumanfaatkanmi dengan appakaramula akbalj kaos-kaos imitate na pakea artis-artis korea.
Mulanna cuman anjari reseller, tapi semakin sallo semakin tongpa loe tau order jari nakke apparek sendiri. Produksina ku serahkan mae ri tau pasablonga ka ia lebih jago. Ri wattua nakke ngalle untung sekitarak 40rb lalangna sekre baju. Tenapa poeng jaket/hoodie kulle ngalle keuntungan 70rb. Jama riolo tenapa na loe online shop jari tena na loe saingan.


Cara ka tallu na kulle ni pabajik siagang kassak iman ta na kulle ki samangak sambayang antumi ki pajai pallak doang. Jai jai palak doang ammake doang doang ma’tsur anji ni pilajari battu ri Baginda Nabi Muhammad Shallallahu Alayhi Was sallam. Ki pakei ammaca anjo doa yaa panno battu ri lalang ating ta ni palak kasih sayang na Allah na kulle ki na sare anugerah hidayah mae ri kaleng ta. Kah tau antu tena na parek amal shalih hakikat na anjo sementara ni murkai ri Allah Ta’aala. Na palak belas kasihan na Karaeng Puang Allah Taa’la, siagang ki parek parek mi antu beramal shalih.


Kopi Dalgona battu ri kopi yang lu’mu teksturna sikamma toffee ka punna ri goccangi anjari busa i. Anjo kopi krim Dalgona anjari terkenal ki ri linoa’ ka wattu na jaman pandemi corona virus 2019-2020 . Anjo pemerintah ngaseng tena na kullei masyarakatna assulu battu ri balla na ngaseng. Anjo mi jai tau ri balla na ji nonton tv na accini ri sosial media niak jai tau a’pare Kopi Dalgona nampa na sareangki cara a’pare na ka gampang duduji. Anne Kopi Dalgona terkenalki battu ri Rajasthan, India. Ri india poe anne Kopi Dalgona ri issengi sikamma “Kopi Phenti Hui” na “Beaten Coffee”. Anjo beda na punna a’pareki Phenti Hui, susu na ri tumpai ri rate na campuran krimna teai ri sareang ri rate na susu a.


Boss terakhere na Necron antu mi simbol kamateang na siagang nihilisme ni kalahkan mae ri para protagonis antu mi simbolisme na kassa punna iya berhaselek ki na kalah kan kamateang. Siagang ri awalak na anjo beng na kana boss terakhere na erok kulle ni parek Hades, dewa kamatean na. Jari anne mi sannak jelas na simbolisme na. Nampa akhere na battu ri RPG anne mi todong sannak bajik na siagang ending anntu bitter sweet. Vivi, salah sekre na karakter ri game anne (antu sebenar na labbi mae ri hidden protagonist) lekba mo mate. Yaa, jari realistis ji biasa memang tena na singkamma iyaa na kerokki, mingka implikasi na pesan anne game ka antu mi Vivi tuo mi malo na tantukan nasib na iyaa kaleng kaleng na.


Ri balla kanreang tamparanga sanggara kanreang tamparang anjo nia' saos tartarna. Saos tartar anjo nia' te'na, gurih, siagang campa'na. Saos tartar anne cocoki ri seafodka nasaba' punna ricamporo'ki anne rasana coco'ki. Saus tartarka anne kulle ripare' kale-kale ri ballaka. Bahanna anne saos tartarka nia' mayones, sour cream, lasuna bombay, lasuna kebo, seledri, je'ne lemo, alling berasa', golla, ce'la, siagang lada. Makase're ricamoro ngasengi bahanna, nampa ripantami ki ri blenderika sanggena nia' busana siagang kentala'ki. Makatallu, ripolongi acara'ka nampa ripantamaki ri saus tartarka camporo'ki sanggenna rara. Maka appa, ripatalaki siagang sambala' lombok, sambala' tomat siagang sanggara kanreang timboanga macam doang, cumi, kapiting, siagang juku'.


Akkarena polli injo tena nangai Anti, ka battalak dudu bedek bolana ni palimbang. Mingka anne pollia sanging antamaki njari ekskul ri sikolayya, biasa todo’ ni alle nilaiya akkarena polii. Sebenarna anu gampangji punna ni issengi antekamma aturanna. Mingka anjo mentodo’ bolana battalak dudu nampa musti ni palimbang ri net bellayya kamma apa. Tenaja anjo pole. Punna akkarena pilli taua, bajiki punna tinggi kalea ka net na anu tinggi dudu dende, nampa anne Anti tau bodo-bodo, injomi biasa tena na almklimbang bolayya ka tena narapiki. Daripada ni makkalliji, bajikangngang nakuai ri gurunna pakrisiki battangna njari parallui mange apparissa ri UKS ka, sollanna tena na pingsan ri lapangang pollia. Seandaina carakdekji akkarena surang tinggiji, pasti nangaiji akkarena pollia. Sallangpi appilajaraki punna niak tau kulle nakiok appilajarak polli.


Nakke tena ja ku niat terjemahkangi keseluruhan na lalang na anjo artikel ka. Inti na antu na barassiangi antu mi jeknek sabun na (surfaktan). Anjo rantasak atokah kotoranga anjo tasselip ka ri antara na sela sela na bannanga. Kendala na antu mi kana surfaktan tena na efektif na tembusuk sela sela na bannang nga. Hasselek penelitian na iyaa na pacinikkangi kana sebenar na surfaktan antu kulle na gappa partikel kotoranga mingka tena na kulle na pasuluk anjo kotoranga batu ri sela sela na serat na kain na. Ni isseng kana partikel kulle ak giok battu ri konsentrasi tinggi mae ri konsentrasi tendah. Anjo mi punna ni bilas ki kulle terjadi perbedaan konsentrasi partikel antu giok ka muatan na sinampe hasselek akhere na na gattangi partikel na anjo kotoranga.


Ri sabagian taua, punna kulle ni saluruk hobi ni punnai aa, abboyai kalompok / komunitas kullea na gappa tau sekre pamikiranga siagang kalenna. Na parek internet ka, kamma kamma anne katte kulle tong antama komunitas virtual ammalo jaringan sosial online. Kalompok / Komunitas anne anjari tampak ni pake akbage informasi antu umum ka tau niaka ri lalang anne kalompoka punnai kagaukan singkamma nagseng na kulle niak hubungan nikana agang lalang na anne kalompok online. Sala sekre jaringan sosial utama antumi www.facebook.com . Ri lalang kalompok balu siagang malli tena na lappasang battu ri gauk gauk na anne ngaseng niaka ri lalang kalompok hobi.


Nasib seri N-Gage tena na cemerlang. Singkamma na tulisika NYTimes.com, total nokia N-Gage siagang N-Gage QD hanya laku sekitarak rua juta unit. Angka anjo sanna cakdi, nibandingkan siaganv Nokia 6600, singkammana ponsel carakdek Symbian niaka rilis ri taung 2003. Ponsel anjo laku singloe 150 juta unit, menurut data TechAdvisor.co.uk.
Akhirna November 2005 ri laloa, Nokia ampamanta  produksi hape  gaming anne. Anjomi passabakkeng harga bekasna naik tajam ri Indonesia. Lalang sekre wattu, pengguna N-gage kulle akbalu hapena siagang harga lakbi tinggi nibandingkan riwattunna paraia ammalli beru. Rupanna tau Indonesia loe akboya anne hape, manna mamo ammiliki sikuntung keanehan siagang tena na ammake kamera. Anne hape sempat angurang ri allo-allofa akkarena game.


Mingka anjari persoalang inji, niak na Presiden Jokowi lampa mae Labuan Bajo ri tanggalak 10-11 Juli 2019 antumi babak beru battu anne persoalanga. Nikana kamma anjo sabak nakana Presiden Jokowi na dukungi rencana na anne Gubernur Laiskodar na ki tongko Pulau Komodo lalang rangka na konservasi. Pas na poeng, kah anjo rencana na Gubernur ka singkamma tong rencanana anne Presiden erok na panjari destinasi super prioritas lalang nasional anne Labuan Bajo. Ni langngerek na anne kabaraka, tau mantang ri Pulau Komodo lintak sare reaksi. Rapa rapat ri kantorok kampong bangngi bangngi ni adakan nakulle ni parek rumusan alasan ngapa na ki tena erok siagang apa apa poeng ni tuntuk.


Ki nyamang nyamangi mi. Tantu anjo ni kana perencanaan, antu nikana planning, kulle niak apa apa tena ni sangka sangka ii. Contona kappalak rikbak ka sallo jappa, kulle niak jai apa apa ni luarak pikiran ta. Katte todong tena ni kulle atoroki apa apa niak ri rampik na, kah erok na mi puang nga. Mingka katte kulle ni atorok mood ta barak tena na jari ballisikki. Tekamma ki hadapi hal hal kammaya anjo, jari prinsip na intina ki nyamang nyamangi mi ngaseng apa maloa ri allo allo ta. Santai maki, teak maki ballisik ato pusingi punna kappalak rikbak tatundai jappa na, anjo kulle ji na panraki nyamang ta siagang keluarga ta.


Salah sekre resiko paling lompo punna pakaramulaki bisnis atau sungkeki balu’-balukang, iareka merugi. Tania bisnis lompoaji kulle rugi, manna bisnis cakdia punna tena nikelola bajiki kulle tonji rugi. Jai passabakkangna, mingka salah sekre paling kulle nicinik nasabak Covid-19 anjo kajarianga anne ruang taung ri Indonesia. Jai ga’de-ga’de tattongko nasabak kurangi paballina kamase. Tania anu gampang memang punan rugi taua, paralluki alle pappilajarrang battu konjo. Teaki langsung pammari anjo bisnista, kulleki appilajarak nampa kipabajiki. Ka anjo rugia memang lekbak ngasengi nakasiak pabisniska siagang pabalu’-baluka, maraengna ji ngaseng batena napabajiki, niak tau langsung na pammari. Mingka punna tahangki, biasa lekbakna rugi, pila’ bajiki nikasiak bisnista.


Ri dasarak na anjo ngaseng memang harusuki seimbang, kanre ni kontrol ki, olahraga rutin, tergantung tekamma goal ta katte. Anjo wattu a nakke erokka punnai kaleng labbi kurusuk, sebenar na kurus antu bonus ji, punna olahraga ki kaleng ta kulle labbi kencang siagang otomatis badan ta kulle labbi bugar siagang niak bantuk na. Nakke lekba ka stuvk kulle allo allo ka mingka battalak na kaleng ku tena na jai berubah, anjo ji bawang nakke ku sakring labbi fit ka siagang kencang, mingka tena ku puas jari ku mulai mi diet. Nakke sempat ka diet antu assalak assalak ji , tena ku nganre kanre mingka kurangji memang timbangan mingka sikilo rua kilo ji.


Bulaeng takcokko maraenga, iami injo Pajjenek jeknekang jekne soda ri Tarutung, Sumatera Utara. Inne sekre sekrena ri Indonesia. Rua ji ri tompokna inne linoa, iami pole ri Venezuela. Nisakbuki jekne soda ka loe bui assulu ri injo ri kollanga na kammai soda injo. Kamma kamma iyya inne, loe mi tau angissengi na mangei inne tampa wisata sekre sekrea ri Indonesia. Maraeng na injo, nia todo pole nisakbu Kete Kesu injo niaka ri Tanah Toraja Sulawesi Selatang. Ri kete kesu loe balla tongkonan na kuburan ri batu mentenga. Injo kuburanga kinne ni kungi nia mo umurakna lakbi lima bilangang taun. Inne desayya tamaki daerah cagar budaya injo sannaka nikatutui.


Kammami pole ri kanre pappisoloraka atau nisakbu tongi kanrejawa, punna salloi nirarangi pepe sallo tongi tahanna. Kasiakna pole sanna porena. Nia pappisoloro tenapa kusakbu, iami injo dodorok na bajek. Punna ri Mangkasarak masagala inji lanibuntulu ri took-toko ole-oleyya. Ingka inne kanrejawayya tulina na wajibki nia ri se’re pakgaungan Mangkasarak, apapi pole ri Gowa, inne dodoroka nisarei belo belo kana nikungngi “berlian hitam” battu ri Gowa. Parek parekna inne dodoroka sanna okalana ka di garu salloi nai ri pammaja lompoa. Punna tena na bajik garuna tena na assimbuntulu kasiak bajika. Nia kira-kira ampa ieraka lima jang nigaru, nampa dipanaung ni boli ri talang ni dinging, nampapi ni rokok.


West Java Competition niak hadiah na sanggeng na 50 juta rupiah. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.


Ka tallu, trading ri dunia binary option, anne mi JUDI tema na investasi, trading / perdagangan. Hakekat na antu mi judi teai perdagangan investasi. Ki coba mi karenai sinampere, harusuk ni tanggung rogia antu kulle ni parek. Manna mamo ahli analisa kulle tongji kalah battu ri pengelola aplikasi na. Kahh anjo pengelola aplikasi na manfaatkangi aplikasi barak kulle na alle doek na anggota antu na isi ya modalak na. Anne kulle ni buntuluk ri binomo , olymp trade, iq option, quotez. Singkamma antu karena karena doek ja. Siap siap maki iya kalah nampa ni tarima konsekuensi na harusuk ka ni tanggung.


Sannak penting na menurut ku nakke. Battu ri pengalaman pribadi ku. Nakke lekba ka anjama siagang mikkirik na jamang jamang ku antu kulle bajik bajik ji mae ri seterus na. Mingka, kah niak sekre siagang lain hal ka anjo wattua nakke harusuk ka ammari ri anjo tampak anjama ku otomatis nakke anjari pengangguran nga. Lekba na ak taung taung anjamaka anjo wattua nakke tena ku punnai tabungan mae ri dana darurat manna sikedde. Nakke penganguran anjo wattua kurang labbi sekitaran 3 ulang. Anjo tojeng tojeng na parek ka sress. Kah erok ki palak mae ri tau toang nga anjo wattua sannak sirik sirik ta ni sakring. Nampa akhere na nakke ku gappa mi moterek jamang jamang.


Para ulama saling assepakat kana allang-ngerek kuthbah jumat parallu nilang-ngerek  sanggengna lakbusuk siagang ni paratikang bajik-bajik battuanna. Kamma anne antekamma niaka tattulisik dengan tegasa lalang ri sikuntung hakdese, kamma mi anjo antekamma hukumna mae ri tau niaka tena na sempat ang-langngerek kuthbah? Imam Syafii lalang kitab Al-Umm anterangkan, barang naina tena na akulle ang-langngerek kuthbah mangka musthab mae ri ia untuk sanna. Beliau akkana, mae ri tau tenayya na appilang-ngeri kuthbah sama sikali maka tena ni makruhkan ngi mae ri ia ammaca Al-Qur’an lalang ating na, assikkiring ang-ngukrangi Karaeng Allah SWT, siagang tena na accarita siagang tau maraeng.” Imam syafii akkana tenana angngapa apabila seseorang assikkirik angsakbu arengna Allah lalang ating na, iareka takbir, ang-ngucap tahlil, bertasbih selagi ia tena na appilangngeri khutbah sama sikali. Mingka punna tena ni gaukang rate sibajikna sannangki appilang-ngeri supaya tena ni ulangi sambayang ta.


Evaluasi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips anjo baji'ki sistem bisnis ka. Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi. A'gaukang Evaluasi kulle tongi ri gaukang punna ri gappai rugia. Lalang Pajappa bisnis pasti niak ri kana rugi. Niak tong faktor-faktor a'gauk na anjo rugia ri bisnis ka. Lalang Pajappa bisnis pasti niak ri kana rugi.


Olahraga antu merupakan salah sekre na aktivitas antu katte kulle ni jagai imunitas ta bahkan ni tingkatkangi mae ri kesehatan na kaleng ta. Olahraga antu bajik ka ni parek turin allo allo. Jai manfaat na ni parek olahraga. Salah sekre na tak jagai berat badan ta, manfaat olahraga antu pertama antu mi ni jagai berat badan ideal ka. Ki isseng mi kana berat badan antu labbi labbia atokah obesitas tena na bajik kulle na undang berbagai macam penyakit ka battu mae. Antu ni parek ki olahraga ya teratorok, katte kulle ni jagai berat badan ta jari anjo penyakit ka mallak ki battu.


Salah sekre na battu ri jai selfie curiosity. Ki perhatikan mi anjo lengan na robotik na , antu niaka kamera na, tappolongi. Curiosity Rover ni luncurukangi ri 26 November 2011 siagang berhaselek ki mendarat sukse ri Aeolis Palus, salah sekre na daerah ri Kawah Glae, Mars ri 6 Agustus 2012. Robot ka anne ukuran na si lompoi oto siagang ni rancangi barak kulle bertahan setidak na lalang wattu lima taung sanggeng taung 2017. Mingka, singkamma ji anjo lekba ka kejadian sebelum sebelum na, anne robot ka cocok ji sukses sanggeng na anne taung nga. Wattu na anne jawaban nga ku tulisik, Curiosity niak inji lalang na permukaan na Mars siagang fungsional inji.